2003Q0401 — MT — 24.03.2007 — 001.001

Dan id-dokument ġie magħmul bil-ħsieb li jintuża bħala għodda ta’ dokumentazzjoni u l-istituzzjonijiet ma jassumu l-ebda responsabbiltà għall-kontenut tiegħu

Emendat bi:

▼B

IR-REGOLAMENT FINANZJARJU

tas-27 ta’ Marzu ta’ l-2003

applikabbli għad-9 Fond ta’ Żvilupp Ewropew

IL-KUNSILL TA’ L-UNJONI EWROPEA Wara li kkonsidra it-Trattat li jistabbilixxi l-Komunità Ewropea, Wara li kkonsidra il-Ftehim ta’ Sħubija bejn il-membri tal-Grupp ta’ Stati ta’ l-Afrika, il-Karibew u tal-Paċifiku minn naħa l-waħda, u l-Komunità Ewropea u l-Istati Membri tagħha, minn naħa l-oħra, iffirmat f’Kotonou fit-23 ta’ Ġunju ta’ l-2000 ( 1 ) (hawnhekk iżjed ‘il quddiem msejjaħ il-“Ftehim ta’ l-ACP-KE”), Wara li kkonsidra d-Deċiżjoni tal-Kunsill 2001/822/KE tas-27 ta’ Novembru ta’ l-2001 dwar l-assoċjazzjoni tal-pajjiżi u territorji barranin mal-Komunità Ewropea (“Deċiżjoni ta’ l-Assoċjazzjoni Barranija”) ( 2 ), Wara li kkonsidra il-Ftehim Intern bejn ir-Rappreżentanti tal-Gvernijiet ta’ l-Istati Membri, li ltaqgħu fi ħdan il-Kunsill, dwar l-Iffinanzjar u l-Amminsitrazzjoni ta’ l-Għajnuna lill-Komunità taħt il-Protokoll Finanzjarju għall-Ftehim tas-Sħubija bejn l-Istati ta’ l-Afrika, il-Karibew u tal-Paċifiku u l-Komunità Ewropea u l-Istati Membri tagħha iffirmat f’Kotonou (Benin) fit-23 ta’ Ġunju ta’ l-2000 u l-allokazzjoni ta’ l-għajnuna finanzjarja għall-tal-Pajjiżi u Territorji Barranin li għalihom tapplika Parti Erbgħa tat-Trattat tal-KE ( 3 ) (hawnhekk iżjed ‘il quddiem msejjaħ il-“Ftehim Intern”) u b’mod partikolari l-Artikolu 31 tiegħu, il-Kummissjoni ( 4 ), Wara li kkonsidrat l-fehma tal-Qorti ta’ l-Awdituri ( 5 ); Wara li kkonsidrat il-fehma tal-Bank Ewropew ta’ l-Investiment, BILLI: (1) Huwa neċessarju li jiġu ddeterminati ir-regoli dettaljati għall-ħlas tal-kontribuzzjonijiet mill-Istati Membri lid-9 Fond ta’ Żvilupp Ewropew (hawnhekk iżjed ‘il quddiem imsejjaħ “il-EDF”), imwaqqaf mill-Ftehim Intern, u għat-tqassim ta’ l-għajnuna finanzjarja għall-Pajjiżi u Territorji Barranin li għalihom tapplika Parti Erbgħa tat-Trattat tal-KE. (2) Huwa neċessarju li jiġu stabbiliti l-kondizzjonijiet li a bażi tagħhom għandha tħaddem il-poteri tagħha l-Qorti ta’ l-Awdituri fir-rigward tal-EDF. (3) Id-disposizzjonijiet dwar l-iskrutinju mill-Qorti ta’ l-Awdituri tar-riżorsi amministrati mill-EIB jikkonformaw man-natura kontrattwali tal-Ftehim bejn Tliet Partijiet imsemmi fl-Artikolu 248 tat-Trattat. (4) Għandhom jiġu stabbiliti regoli għat-trattament ta’ kull bilanċ li jifdal mill-EDFijiet ta’ qabel, b’mod partikolari fir-rigward ta’ l-arranġamenti ddettaljati għat-trasferiment tagħhom għad-9 EDF, it-tqassim tagħhom f’diversi strumenti ta’ koperazzjoni li għalihom hemm provdut mill-Ftehim ta’ l-ACP-KE jew mid-Deċiżjoni ta’ l-Assoċjazzjoni Barranija, u r-regoli applikabbli għall-implimentazzjoni tagħhom. (5) Huwa neċessarju li tiġi żgurata l-konsistenza bejn dan ir-Regolament u l-miżuri addottati mill-Kummissjoni għall-implimentazzjoni tad-Deċiżjoni ta’ l-Assoċjazzjoni Barranija. (6) Huwa xieraq li tiġi żgurata l-eżekuzzjoni kif suppost, fil-pront u li tkun effiċjenti tal-programmi u tal-proġetti ffinanzjati taħt il-Ftehim ta’ l-ACP-KE u EIBx jiġu stabbiliti il-proċeduri ta’ l-amministrazzjoni li huma trasparenti u faċli EIBx jiġu applikati, u li jiffaċilitaw id-di-ċentraliżżazzjoni tax-xogħolijiet u tar-responsabbiltajiet. (7) Id-Deċiżjoni 2/2002 tal-Kunsill tal-Ministri ACP-KE tas-7 ta’ Ottubru ta’ l-2002 dwar l-implimentazzjoni ta’ l-Artikolu 28, 29 u 30 ta’ l-Anness IV għall-Ftehim ta’ Kotonou ( 6 ) speċifikat ir-regoli ġenerali u l-kondizzjonijiet ġenerali applikabbli għall-kuntratti ta’ xogħolijiet, fornitura jew servizz ffinanzjati mill-EDF, kif ukoll ir-regoli li jiggvernaw il-proċedura, konċiljazzjoni u l-arbitraġġ fir-rigward ta’ tali kuntratti. (8) Huwa neċessarju li jiġu stabbiliti r-regoli dettaljati li magħhom l-Uffiċjal Prinċipali ta’ l-Awtorizzazzjoni tal-EDF, li jrid jiġi appuntat mill-Kummissjoni bir-responsabbilta inter alia li jeħles mill-infiq taħt il-EDF, għandu, b’koperazzjoni mill-qrib ma’ l-Uffiċjal Nazzjonali ta’ l-Awtorizzazzjoni, jagħmel tali arranġamenti skond kif ikun neċessarju sabiex tiġi żgurata l-eżekuzzjoni kif suppost ta’ l-operazzjonijiet. (9) Sa fejn ikun possibbli, ir-Regolament tal-Kunsill (KE, Euratom) Nru 1605/2002 tal-25 ta’ Ġunju ta’ l-2002 dwar ir-Regolament Finanzjarju applikabbli għall-budget ġenerali tal-Komunitajiet Ewropej ( 7 ), (hawnhekk iżjed ‘il quddiem msejjaħ “ir-Regolament Ġenerali Finanzjarju” għandu, bħala l-iktar parti importanti tar-riforma ta’ l-amministrazzjoni interna tal-Kummissjoni, jiġi kkonsidrat meta jkun qiegħed jitfassal ir-Regolament Finanzjarju għall-EDF, partikolarment bil-għan ta’ integrazzjoni possibbli tar-riżorsi tal-EDF fil-budget tal-Komunitajiet. Fid-dawl ta l-esperjenza miksuba mil-implimentazzjoni ta’ dan ir-Regolament, il-Kummissjoni tista’ tippproponi l-emendi għalih, BILLI: ADOTTA DAN IR-REGOLAMENT FINANZJARJU:

L-EWWEL PARTI

DISPOSIZZJONIJIET PRINĊIPALI

TITOLU I

DISPOSIZZJONIJIET ĠENERALI

KAPITOLU 1

MATERJA U GĦAN

Artikolu 1

1. Dan ir-Regolament jistabbilixxi r-regoli għat-twaqqif u l-implimentazzjoni finanzjarja tar-riżorsi tad-9 EDF.

2. Il-Kummissjoni għandha tassumi r-responsabbiltajiet tal-Komunità definiti fl-Artikolu 57 tal-Ftehim ta’ l-ACP-KE u fid-Deċiżjoni ta’ l-Assoċjazzjoni Barranija. Għal dak il-għan, hija għandha tieħu ħsieb l-implimentazzjoni finanzjarja ta’ l-operazzjonijiet li jitwettqu bir-riżorsi tal-EDF mqassma fil-forma ta’ għajnuna li m’hemmx bżonn titħallas lura, esklużi s-sussidji tar-rata ta’ l-interessi, u jsiru l-pagamenti fi qbil ma’ dan ir-Regolament.

Fl-applikazzjoni ta’ dan ir-Regolament, il-Kummissjoni għandha taġixxi fi ħdan ir-responsabbiltà tagħha u fi ħdan il-limiti tar-riżorsi allokati.

3. Il-EIB, waqt li jaġixxi fi ħdan il-Komunità, għandu jamministra l-Faċilità ta’ l-Investiment, kif ukoll is-sussidji tar-rata ta’ l-interessi, u għandu jagħmel l-operazzjonijiet hemm imniżżla, fi qbil mar-regoli stabbiliti f’Parti Tnejn. F’dak il-kuntest, il-EIB għandu jaġixxi għan-nom u għar-riskju tal-Komunità.

Il-EIB għandu jieħu l-implimentazzjoni finanzjarja ta’ l-operazzjonijiet mwettqa permezz ta’ self mir-riżorsi tiegħu stess, u fejn ikun applikabbli, dawn għandhom jiġu kkombinati mas-sussidji tar-rata ta’ l-interessi miġbuda mir-riżorsi ta’ l-għoti tal-EDF.

4. Id-disposizzjonijiet ta’ dinil-Parti, flimkien ma’ dawk ta’ Parti Tlieta, għandhom japplikaw esklussivament għall-implimentazzjoni finanzjarja tar-riżorsi tal-EDF amministrati mill-Kummissjoni. Dawk id-disposizzjonijiet ma jistgħux jiġu interpretati li jagħtu lok għall-obligazzjonijiet min-naħa tal-Kummissjoni fir-rigward ta’ l-implimentazzjoni finanzjarja tar-riżorsi tal-EDF amministrat mill-EIB.

5. Kemm-il darba ma jkunx speċifikat mod ieħor, ir-riferenzi f’dan ir-Regolament għall-Istati ACP għandhom jitqiesu ukoll li jirreferu għall-korpi jew rappreżentanti ddefiniti f’L-Artikoli 13 u 14 ta’ l-Anness IV tal-Ftehim ta’ l-ACP-KE, li huma jistgħu hekk jagħtuhom mandat sabiex jeżerċitaw ir-responsabbiltajjiet tagħhom taħt dak il-Ftehim.

6. Is-sena finanzjarja għandha tibda fl-1 ta’ Jannar u tispiċċa fil-31 ta’ Diċembru.

KAPITOLU 2

IL-PRINĊIPJU TA’ L-UNITÀ TA’ KONTIJIET

Artikolu 2

Ir-riżorsi tal-EDF għandu jiġi stabbilit u implimentat fl-euro u l-kontijiet għandhom jiġu ppreżentati fl-euro.

Madankollu, għall-iskopijiet ta’ l-amministrazzjoni tat-teżor imsemmija fl-Artikolu 26, l-uffiċjal tal-kontijiet jista’ jwettaq l-operazzjonijiet fl-euro, f’muniti oħra u fil-muniti nazzjonali.

KAPITOLU 3

IL-PRINĊIPJU TA’ L-ISPEĊIFIKAZZJONI

Artikolu 3

Ir-riżorsi tal-EDF għandu jiġi magħżul għal skopijiet speċifiċi skond l-istrumenti prinċipali tal-koperazzjoni, kif deskritt fil-Protokoll Finanzjarju tal-Ftehim ta’ l-ACP-KE u fid-Deċiżjoni ta’ l-Assoċjazzjoni Barranija.

Fir-rigward ta’ l-Istati Afrikani, Karibej u tal-Paċifiku, (hawnhekk iżjed ‘il quddiem imsejjħa “l-Istati ACP”), dawk l-istrumenti huma stabbiliti fil-Protokoll Finanzjarju msemmi f’L-Anness I għall-Ftehim ta’ l-ACP-KE. L-għażla tar-riżorsi għandha tkun ibbażata ukoll fuq id-disposizzjonijiet tal-Ftehim Intern u għandha tikkonsidra r-riserva mhux allokata msemmija fl-Artikolu 2(2) ta’ dak il-Ftehim u tar-riżorsi riservati għall-ispejjeż konnessi ma’ l-implimentazzjoni skond l-Artikolu 4 tiegħu.

Fir-rigward tal-Pajjiżi u Territorji Barranin, (hawnhekk iżjed ‘il quddiem imsejjħa “il-OCT”), dawk l-istrumenti huma stabbiliti fl-Anness II A tad-Deċiżjoni ta’ l-Assoċjazzjoni Barranija. L-għażla ta’ dawk ir-riżorsi għandha tikkonsidra ukoll il-parti riservata mhux allokata msemmija fl-Artikolu 3(3) ta’ dak l-Anness u tar-riżorsi riservati għall-istudji jew għall-miżuri ta’ l-assistenza teknika skond l-Artikolu 1(1)(ċ) tiegħu.

KAPITOLU 4

IL-PRINĊIPJU TA’ L-AMMINISTRAZZJONI FINANZJARJA SODA

Artikolu 4

1. Ir-riżorsi EDF għandhom jintużaw fi qbil mal-prinċipji ta’ l-amministrazzjoni finanzjarja soda, jiġifieri, fi qbil mal-prinċipji ta’ l-ekonomija, l-effiċjenza u l-effettività.

2. Il-prinċipju ta’ l-ekonomija jitlob li r-riżorsi li jintużaw għall-insegwiment ta’ l-attivitajiet jitqiegħedu għad-disposizzjoni fiż-żmien dovut, fi kwantità u kwalità xierqa u bl-aqwa prezz.

Il-prinċipju ta’ l-effiċjenza huwa kkonċernat bl-aqwa relazzjoni bejn ir-riżorsi mħaddma u r-riżultati miksuba.

Il-prinċipju ta’ l-effettività huwa kkonċernat li jilħaq l-objettivi speċifiċi mfassla u li jikseb ir-riżultati mixtieqa.

3. L-għanijiet għandhom jiġu mfassla u l-kisba ta’ dawk l-għanijiet għandha tiġi mħarsa permezz ta’ indikaturi li jkunujistgħu jitkejlu. Għal dan il-għan, l-użu tar-riżorsi EDF għandu jiġi preċedut minn evalwazzjoni ex ante ta’ l-operazzjoni lit rid ssir u l-operazzjoni għandha tingħata lill-evalwazzjoni ex post bil-għan li tiżgura li r-riżultati mixtieqa jiġġutifikaw il-mezzi użati.

4. Il-programmi jew l-operazzjonijiet għandhom jiġu eżaminati perjodikament, partikolarment fir-rigward ta’ l-estimi għas-sejħiet għall-kontribuzzjonijiet imsemmija fl-Artikolu 38(1), sabiex ikun jista’ jiġi stabbilit li huma ġustifikati.

KAPITOLU 5

IL-PRINĊIPJU TAT-TRASPARENZA

Artikolu 5

1. Ir-riżorsi tal-EDF għandhom jiġu stabbiliti u implimentati u l-kontijiet ppreżentati b’konformità mal-prinċipju tat-trasparenza.

2. L-estimi annwali tar-rabtiet u tal-pagamenti taħt l-Artikolu 10 tal-Ftehim Intern, flimkien mal-kontijiet tal-EDF imsemmija fl-Artikolu 96 ta’ dan ir-Regolament, għandhom jiġu ppubblikati fil-Ġurnal Uffiċjali ta’ l-Unjoni Ewropea.

TITOLU II

RIŻORSI U INFIQ AMMINISTRATTIV

KAPITOLU 1

FORMAZZJONI TAR-RIŻORSI EDF

Artikolu 6

1. Il-EDF għandu jikkonsisti f’:

(a) l-ammont stabbilit fl-Artikolu 1 tal-Ftehim Intern;

(b) skond l-Artikolu 1(2)(b) tal-Ftehim Intern, kull bilanċ li jifdal mill-EDF ta’ qabel kif iddefiniti f’Titolu I ta’ Parti Tlieta ta’ dan ir-Regolament.

2. L-introjtu li jinġabar mill-interessi fuq il-fondi imsemmija fil-paragrafu 1 ddepożitati ma’ l-aġenti tal-ħlas fl-Ewropa imsemmija fl-Artikolu 37 ta’ l-Anness IV tal-Ftehim ta’ l-ACP-KE għandu jiġi kreditat f’kont tal-bank jew iżjed f’isem il-Kummissjoni, u għandu jintuża fi qbil ma’ l-Artikolu 9 tal-Ftehim Intern u ma’ dan ir-Regolament.

3. L-iskomposizzjoni tat-tqassim stabbilit mill-Ftehim ta’ l-ACP-KE u mill-Ftehim Intern huwa indikat fl-Anness għal dan ir-Regolament għal skopijiet ta’ informazzjoni.

Artikolu 7

L-ammont stabbilit fl-Artikolu 4 tal-Ftehim Intern għandu jiġi riservat EIBx jiffinanzja l-ispejjeż minfuqa mill-Kummissjoni konnessi ma’ l-implimentazzjoni fil-qafas tal-Ftehim ta’ l-ACP-KE. Għandu jintuża fi qbil mal-prinċipji stabbiliti fl-Artikolu 9 tal-Ftehim Intern.

Dawk ir-riżorsi għandhomjintużaw inter alia sabiex jirrinfurzaw il-kapaċitajiet amministrattivi tal-Kummissjoni u d-Delegazzjonijiet sabiex jassiguraw il-preparazzjoni bla problemi u l-implimentazzjoni ta’ l-operazzjonijiet ffinanzjati mill-EDF.

KAPITOLU 2

KONTRIBUZZJONIJIET LILL-EDF

Artikolu 8

1. Kull sena, il-Kummissjoni għandha tistabbilixxi u tikkomunika mal-Kunsill, sal-15 ta’ Ottubru fl-aktar tard, rendikont tal-pagamenti li jridu jsiru fis-sena finanzjarja ta’ wara u pjan tas-sejħiet għall-kontribuzzjonijiet. Meta tagħmel hekk, il-Kummissjoni għandha tikkonsidra l-istima li jingħatawlha mill-EIB, fi qbil ma’ l-Artikolu 121 dwar l-operazzjonijiet, inklużi s-sussidji fir-rata ta’ l-interessi, amministrati mill-EIB.

Il-Kummissjoni għandha tiġġustifika l-ammont mitlub a bażi tal-kapaċità tagħha li tforni b’mod effiċjenti l-livell ta’ riżorsi propost. Il-EIB għandu jiġġustifika l-ammont mitlub a bażi tal-ħtiġijiet operazzjonali tiegħu. Il-Kunsill għandu jiddeċiedi dwar dawk il-ġustifikazzjonijiet u fuq kull talba għall-kontribuzzjonijiet fi qbil mar-regoli imsemmija fl-Artikolu 10 tal-Ftehim Intern u msemmija fl-Artikolu 38 ta’ dan ir-Regolament.

2. Fir-rigward tal-bilanċi li fadal mill-EDF ta’ qabel li ġew trasferiti mid-9 EDF f’konformità ma’ l-Artikolu 6, il-kontribuzzjonijiet ta’ kull Stat Membru għandhom jiġu kkalkulati fi proporzjon mal-kontribuzzjoni ta’ dak l-Istat għall-EDF in kwistjoni.

3. L-istimi annwali tal-kontribuzzjonijiet tal-Kummissjoni għandhom ikopru:

(a) l-istimi tar-rabtiet tagħha għas-sena finanzjarja li jmiss, u dawk tal-EIB;

(b) l-istimi tar-rabtiet u ħruġ tagħha għal kull waħda mill-erba’ snin wara s-sena tas-sejħa għall-kontribuzzjonijiet, u dawk tal-EIB. L-iskeda għandha tiġi approvata u riveduta kull sena mill-Kunsill.

L-informazzjoni finanzjarja dwar il-EDF fornuta mill-Kummissjoni lill-awtorità tal-budget fil-kuntest tal-proċedura annwali tal-budget, inklużi l-istimi tal-kontribuzzjonijiet għas-sena finanzjarja korrenti u għal dik li ġejja, għandha titqiegħed għad-disposizzjoni tal-Kunsill sal-15 ta’ Ġunju. Din l-informazzjoni sservi bħala bażi għal stima intermedjarja tar-rabtiet u tal-ħruġ.

4. Jekk il-kontribuzzjonijiet ma jkunux biżżejjed EIBx ikopru l-żtiġijiet attwali tal-EDF fis-sena finanzjarja in kwistjoni, kull deċiżjoni fir-rigward ta’ pagament supplimentarju tista’ tittieħed f’konformità ma’ l-Artikolu 10(4) tal-Ftehim Intern.

5. Il-ħlas tal-kontribuzzjonijiet mill-Istati Membri għandu jsir f’konformità ma’ l-Artikolu 38.

TITOLU III

L-IMPLIMENTAZZJONI TAR-RIŻORSI TAL-EDF

KAPITOLU 1

DISPOSIZZJONIJIET ĠENERALI

Artikolu 9

Il-Kummissjoni tista’, fi ħdan id-dipartimenti tagħha stess, tiddelega il-poteri tagħha EIBx timplimenta r-riżorsi tal-EDF, fi qbil mal-kondizzjonijiet stabbiliti minn dan ir-Regolament u fil-limiti stabbiliti mill-Kummissjoni fl-istrument tad-delega. Id-delegati jistgħu jaġixxu biss fil-limiti tal-poteri li jkunu espressament ingħatawlhom.

Artikolu 10

L-atturi kollha finanzjarji hekk kif ddefiniti f’Kapitolu 3 għandhom jiġu mwaqqfa milli jieħdu xi miżuri li jimplimentaw ir-riżorsi tal-EDF li jistgħu joħolqu kunflitt ta’ interess bejn l-interessi tagħhom u dawk tal-Komunità. Jekk tali każ iseħħ, l-attur in kwistjoni għandu jżom lura minn tali miżuri u jirreferi l-kwistjoni lill-awtorità kompetenti.

Artikolu 11

1. Il-Kummissjoni għandha tagħti l-proposti finanzjarji li jikkonċernaw l-awtorizzazzjoni tal-kontijiet ġenerali mqassma għall-iffinanzjar ta’ l-attivitajiet imsemmija fl-Artikolu 16(7) ta’ l-Anness IV għall-Ftehim ta’ l-ACP-KE f’konformità mal-proċeduri stabbiliti għall-proposti finanzjarji f’L-Artikoli 24(1) u (3) tal-Ftehim Intern, u sabiex tħaffef dawn il-proċeduri. Wara lit kun ġiet addottata l-proposta, il-Kummisjoni tista’ tieħu deċiżjonijiet dwar l-iffinanzjar a bażi ta’ l-awtorizzazzjoni globali.

2. Il-proposti ta’ l-iffinanzjar imsemmija fil-paragrafu 1 għandhom jispeċifikaw l-għanijiet u, fejn ikun xieraq, l-impatt maħsub tal-kontribuzzjoni tal-Komunità. Huma għandhom jiddeskrivu ukoll il-vijabilità ta’ l-attivitajiet, l-esperjenza u l-evalwazzjonijiet ta’ qabel, u l-ko-ordinazzjoni ma’ donaturi oħra.

KAPITOLU 2

METODI TA’ IMPLIMENTAZZJONI

Artikolu 12

Il-Kummissjoni għandha twettaq l-implimentazzjoni finanzjarja tar-riżorsi tal-EDF permezz ta’ amministrazzjoni mhux ċentralizzata ma’ l-Istati ACP f’konformità mal-kondizzjonijiet stabbiliti fil-Ftehim ta’ l-ACP-KE u tapplika t-tqassim tar-responsabbiltajiet msemmija fl-Artikolu 57 ta’ dak il-Ftehim u l-Artikoli 34, 35 u 36 ta’ l-Anness IV tiegħu.

Il-Kummissjoni għandha twettaq l-implimentazzjoni finanzjarja tar-riżorsi tal-EDF permezz ta’ amministrazzjoni mhux ċentralizzata mal-OCT f’konformità mal-kondizzjonijiet stabbiliti fid-Deċiżjoni ta’ l-Assoċjazzjoni Barranija u fil-miżuri li jimplimentaw dik id-Deċiżjoni.

Fil-każijiet imsemmija fil-Ftehim ta’ l-ACP-KE, fil-Ftehim Intern, fid-Deċiżjoni ta’ l-Assoċjazzjoni Barranija u fil-miżuri li jimplimentaw dik id-Deċiżjoni, il-Kummissjoni tista’ twettaq l-implimentazzjoni finanzjarja tar-riżorsi tal-EDF permezz ta’ amministrazzjoni ċentralizzata.

F’ċerti każijiet speċifiċi imsemmija fil-Ftehim ta’ l-ACP-KE, fil-Ftehim Intern, fid-Deċiżjoni ta’ l-Assoċjazzjoni Barranija u fil-miżuri li jimplimentaw dik id-Deċiżjoni, il-Kummissjoni tista’ twettaq l-implimentazzjoni finanzjarja tar-riżorsi tal-EDF permezz ta’ amministrazzjoni konġunta ma’ l-organizzazzjonijiet internazzjonali.

Ir-riżorsi tal-EDF jistgħu jiġu assoċjati ukoll mal-fondi minn sorsi oħra sabiex jinkiseb għan konġunt.

Artikolu 13

▼M1

1. Fil-kuntest ta' l-amministrazzjoni deċentralizzata, il-Kummissjoni għandha twettaq l-implimentazzjoni finanzjarja tar-riżorsi tal-FEŻ skond ir-regoli dettaljati stabbiliti fil-paragrafi 2, 3 u 4 mingħajr preġudizzju għad-delegazzjoni ta' kompiti residwi lil korpi msemmijin fl-Artikolu 14(3).

▼B

2. Il-Kummissjoni u l-Istati ACP li jibbenifikaw jew il-OCT għandhom:

(a) jikkontrollaw regolarment li l-operazzjonijiet iffinanzjati mill-EDF ikunu ġew implimentati kif suppost;

(b) jieħdu l-miżuri xierqa sabiex jevitaw l-irregolaritajiet u l-frodi u jekk ikun neċessarju jħarrku EIBx jirkupraw fondi li jkunu tħallsu meta ma kienux dovuti.

3. Sabiex tiżgura li l-fondi jintużaw fi qbil mar-regoli applikabbli u fi ħdan il-limiti tal-poteri hekk mogħtija lilha, il-Kummissjoni għandha timplimenta t-tindif tal-proċeduri tal-kontijiet jew tal-mekkaniżmi għall-korrezzjoni finanzjarja li jħalluha tħallas l-obbligazzjonijiet tagħha taħt il-Ftehim ta’ l-ACP-KE, partikolarment taħt l-Artikolu 34(1) ta’ l-Anness IV tiegħu, u taħt id-Deċiżjoni ta’ l-Assoċjazzjoni Barranija, partikolarment taħt l-Artikoli 20 u 32 tiegħu, għat-tindif ta’ l-infiq iffinanzjat mir-riżorsi ta’ l-EDF.

L-implimentazzjoni mill-Istati ACP u mill-OCT ta’ l-operazzjonijiet ffinanzjati mir-riżorsi ta’ l-EDF għandhom ikunu soġġetti għall-iskrutinju tal-Kummissjoni, li tista’ tiġi eżerċizzata bil-ftehim minn qabel, bil-kontrolli ex post jew bi proċedura kombinata, fi qbil mad-disposizzjonijiet tal-Ftehim ta’ l-ACP-KE, mad-Deċiżjoni ta’ l-Assoċjazzjoni Barranija u mal-miżuri li jimplimentaw dik id-Deċiżjoni.

4. Skond l-ammont ta’ de-ċentralizzazzjoni msemmija fil-Ftehim ta’ l-ACP-KE, mad-Deċiżjoni ta’ l-Assoċjazzjoni Barranija u mal-miżuri li jimplimentaw dik id-Deċiżjoni, il-Kummissjoni għandha tipprova tinkoraġġixxi l-Istati ACP li jibbenifikaw u l-OCT sabiex jaderixxu, meta jeżerċitaw il-poteri fdati lilhom taħt il-Ftehim ta’ l-ACP-KE, u taħt id-Deċiżjoni ta’ l-Assoċjazzjoni Barranija, għall-prinċipju ta’ l-amministrazzjoni finanzjarja tajba msemmija fl-Artikolu 4, partikolarment l-applikazzjoni progressiva tal-kritejri li ġejjin:

(a) is-segragazzjoni effettiva tad-dmirijiet ta’ l-uffiċjal li jawtorizza u ta’ l-uffiċjal tal-kontijiet;

(b) l-eżistenza ta’ sistema effettiva ta’ kontroll intern ta’ l-operazzjonijiet ta’ l-amministrazzjoni;

(ċ) proċeduri separati għall-preżentazzjoni tal-kontijiet li juru l-użu li jsir mir-riżorsi ta’ l-EDF;

(d) l-eżistenza ta’ sistema tal-verifika li tkun indipendenti, pubblika jew privata;

(e) proċeduri ta’ l-ingaġġ li jkunu trasparenti, mhux diskriminatorji li jevitaw kull kunflitt ta’ interess;

(f) fil-każ ta’ l-operazzjonijiet tax-xogħol dirett imsemmija fl-Artikolu 80(2), disposizzjonijiet xierqa għall-amministrazzjoni u l-iskrutinju tal-kontijiet imprest u għad-definizzjoni tar-responsabbiltajiet ta’ l-amministratur u ta’ l-uffiċjal tal-kontijiet.

Għall-iskopijiet ta’ l-applikazzjoni ta’ l-ewwel sub-paragrafu, il-Kummissjoni għandha, fi ftehim ma’ l-Istati ACP li jibbenifikaw u mal-OCT, tinkorpora d-disposizzjonijiet xierqa fil-ftehim ta’ l-iffinanzjar imsemmija fl-Artikolu 51(3).

Artikolu 14

1. Meta l-Kummissjoni timplimenta r-riżorsi ta’ l-EDF fuq bażi ċentralizzata, il-kompiti ta’ l-implimentazzjoni għandhom jiġu mwettqa jew direttament fid-dipartimenti tagħhom jew indirettament, fi qbil mal-paragrafi 2 sa 7 ta’ dan l-Artikolu u ma’ l-Artikoli 16 u 17.

▼M1

L-implimentazzjoni indiretta, skond il-paragrafi 2 sa 7 ta' dan l-Artikolu u ma' l-Artikolu 15 tapplika wkoll fil-każ tad-delegazzjoni ta' kompiti residwi lil korpi msemmijin fil-paragrafu 3 ta' dan l-Artikolu fil-każ ta' amministrazzjoni deċentralizzata.

▼B

2. Il-Kummissjoni ma tistgħax tafda lil terzi l-poteri ta’ l-implimentazzjoni taħt il-Ftehim ta’ l-ACP-KE, mad-Deċiżjoni ta’ l-Assoċjazzjoni Barranija fejn dawk il-poteri jinvolvu miżura kbira ta’ diskrezzjoni li timplika għażliet politiċi.

L-ewwel sub-paragrafu għandu japplika partikolarment għad-deċiżjonijiet ta’ l-ifinanzjar imsemmija fl-Artikolu 51(2).

Fejn jintużaw metodi indiretti ta’ l-implimentazzjoni, kif provdut fil-paragrafu 3, il-kompiti ta’ l-implimentazzjoni ddelegati għandhom jiġu ddefiniti b’mod ċar u jiġu sorveljati.

3. Fil-limiti stabbiliti fil-paragrafu 2, il-Kummissjoni tista’ tafda kompiti li jinvolvu l-eżerċizzju ta’ l-awtorità pubblika, partikolarment il-kompiti ta’ l-implimentazzjoni finanzjarja, lil:

(a) aġenziji eżekuttivi imsemmija fl-Artikolu 15;

(b) korpi nazzjonali fis-settur pubbliku ggvernati mil-liġi privata b’missjoni tas-servizz pubbliku u li jipprovdu garanziji finanzjarji xierqa għall-implimentazzjoni tal-kompiti mogħtija lilhom fil-qafas ddefinit f’dan il-paragrafu.

▼M1

Il-Kummissjoni għandha kull sena tinforma lill-Kunsill bil-każijiet u l-korpi konċernati waqt li tipprovdi ġustifikazzjoni adegwata ta' l-użu ta' l-aġenziji nazzjonali.

▼B

Meta jkun hemm każijiet, kif imsemmi f’punt (b) ta’ l-ewwel sub-paragrafu, ta’ programmi jew proġetti ko-ffinanzjati mill-Istati Membri jew mill-korpi ta’ l-implimentazzjoni tagħhom u li jirriflettu l-prijoritajiet stabbiliti fl-Istrateġiji tal-Koperazzjoni tal-Pajjiż imsemmija f’Kapitolu III tal-Ftehim Intern u fl-Artikolu 20 tad-Deċiżjoni ta’ l-Assoċjazzjoni Barranija, il-Kummissjoni tista’ tafda r-responsabbiltà għall-amministrazzjoni ta’ l-għajnuna tal-Komunità lill-Istati Membri jew lill-korpi ta’ l-implimentazzjoni tagħhom. Il-Kummissjoni tista’ tuża r-riżorsi tal-EDF previst fl-Artikolu 1(2)(a)(i) u (ii) tal-Ftehim Intern sabiex jitħallas kumpens finanzjarju għall-ispejjeż amministrattivi minfuqa.

Il-kompiti ta’ l-implimentazzjoni għandhom jiġu fdati lill-korpi imsemmija f’punt (b) ta’ l-ewwel sub-paragrafu biss jekk id-delega tal-kompiti ta’ l-implimentazzjoni finanzjarja tkun risposta għall-ħtiġiet ta’ l-amministrazzjoni finanzjarja soda, kif muri minn analiżi li tkun saret qabel u, tassigura l-konformità mal-prinċipju li ma jkunx hemm diskriminazzjoni u mat-trasparenza ta’ l-azzjoni tal-Komunità. L-ebda kompiti ta’ l-implimentazzjoni li jkunu ġew fdati b’dan il-mod ma jistgħu jagħtu lok għall-kunflitt ta’ interessi. Jekk l-analiżi turi li d-delega tissodisfa bl-aħjar mod il-ħtiġiet ta’ l-amministrazzjoni finanzjarja soda, il-Kummissjoni għandha titlob l-opinjoni tal-Kumitat EDF kif previst fl-Artikolu 21 tal-Ftehim Intern qabel ma’ tgħaddi EIBx timplimenta d-delega. Il-Kumitat tal-EDF jista’ jagħti ukoll l-opinjoni tiegħu dwar l-applikazzjoni ppjanata tal-kriterja ta’ l-għażla.

Il-garanziji finanzjarji imsemmija f’punt (b) ta’ l-ewwel sub-paragrafu għandhom japplikaw partikolarment fir-rigward ta’ l-irkupru sħiħ ta’ kull ammont li jkun dovut lill-Kummissjoni.

4. Meta jintużaw metodi indiretti ta’ implimentazzjoni, kif previst fil-paragrafu 3, il-korpi responsabbli għall-implimentazzjoni għandhom:

(a) jagħmlu kontrolli regolari EIBx jassiguraw li l-operazzjonijiet li jridu jiġu ffinanzjati ikunu ġew implimentati b’mod korrett;

(b) jieħdu l-miżuri xierqa EIBx jevitaw l-irregolaritajiet u l-frodi u jekk ikun neċessarju iħarrku sabiex jirkupraw il-fondi mitlufa, jew li jkunu tħallsu meta ma kienux dovuti, jew li jkunu ntużaw ħażin.

5. Id-deċiżjonijiet li jafdaw il-kompiti ta’ l-implimentazzjoni, imsemmija fil-paragrafu 3, għandhom ikopru l-arranġamenti kollha xierqa sabiex jassiguraw it-trasparenza ta’ l-operazzjonijiet mwettqa u għandhom jinkludu:

(a) il-verifika ndipendenti esterna;

(b) is-sistema ta’ kontroll intern li tkun effettiva għall-operazzjonijiet ta’ l-amministrazzjoni;

(ċ) l-arranġamenti tal-kontijiet għal dawk l-operazzjonijiet u proċeduri għall-preżentazzjoni tal-kontijiet li jħallu l-użu korrett tar-riżorsi tal-EDF jiġi aċċertat u l-ammont veru ta’ użu li għandu jiġi rifless fil-kontijiet;

(d) il-proċeduri ta’ l-għoti tal-kisba u ta’ l-għoti li jikkonformaw mad-disposizzjonijiet ta’ Titoli IV u VI.

Il-Kummissjoni tista’ taċċetta li s-sistemi tal-korpi nazzjonali tal-verifika, tal-kontijiet u tal-kisba msemmija fil-paragrafu 3 huma ekwivalenti għal tagħha, wara li tikkonsidra l-istandards aċċettati internazzjonalment.

6. Il-Kummissjoni għandha tiżgura perjodikament is-superviżjoni, l-evalwazzjoni u l-kontroll ta’ l-implimentazzjoni tal-kompiti fdati lill-korpi imsemmija fil-paragrafu 3. L-Uffiċju Ewropew ta’ Kontra l-Frodi (OLAF) għandu jgawdi l-istess poteri fir-rigward ta’ tali korpi bħal ma’ għandu fir-rigward tad-dipartimenti tal-Kummissjoni. Il-korpi konċernati għandhom jaddottaw il-miżuri neċessarji biex jgħinu l-OLAF twettaq investigazzjonijiet interni. Kull att li jsir minn tali korpi għall-implimentazzjoni finanzjarja tar-riżorsi EDF, u partikolarment kull deċiżjoni jew kull kuntratt li jikkonkludu, irid jipprovdi speċifikament għall-istess kontrolli bħal l-Artikolu 51(4).

7. Il-Kummissjoni ma tistax tafda miżuri li jimplimentaw il-fondi li ġejjin minn riżorsi EDF, bħall-ħlas u l-irkupru, lill-entitajiet jew korpi privati esterni ħlief dawk imsemmija f’punt (b) ta’ l-ewwel sub-paragrafu ta’ paragrafu 3.

Il-kompiti li l-Kummissjoni tista’ tafda permezz ta’ kuntratt lill-entitajiet jew korpi privati esterni ħlief dawk imsemmija f’punt (b) ta’ l-ewwel sub-paragrafu ta’ paragrafu 3 għandhom ikunu kompiti ta’ ħila teknika u kompliti amministrattivi, preparatorji jew anċillari li ma jinvolvux la l-eżerċizzju ta’ l-awtorità pubblika u lanqas l-użu tal-poter diskrezzjonali.

Artikolu 15

L-aġenziji eżekuttivi għandhom ikunu persuni legali taħt il-liġi Komunitarja maħluqa mid-deċiżjoni tal-Komunità, u jistgħu jiġu delegati lilhom il-poteri ta’ implimentazzjoni sħaħ jew in parti għan-nom tal-Kummissjoni u fuq ir-responsabbiltà tagħha, fi qbil mar-Regolament tal-Kunsill (KE) Nru 58/2003 tad- 19 ta’ Diċembru 2002 li jistabbilixxi l-istatut għall-aġenziji eżekuttivi li jridu jiġu fdati b’ċerti kompiti dwar l-amministrazzjoni tal-programmi tal-Komunità ( 8 ) u jiddefinixxu l-kondizzjonijiet u l-arranġamenti għall-ħolqien u għat-tħaddim tagħhom.

Artikolu 16

Fil-kuntest ta’ l-amministrazzjoni konġunta ma’ l-organiżżazzjonijiet internazzjonali, dawn ta’ l-aħħar għandhom, fil-proċeduri tal-kontijiet, verifika u kisba, japplikaw l-istandards li joffru garanziji ekwivalenti għall-istandards aċċettati internazzjonalment. L-implimentazzjoni mill-organizzazzjonijiet internazzjonali ta’ l-operazzjonijiet iffinanzjati mir-riżorsi EDF għandhom ikunu soġġetti għall-iskrutinju tal-Kummissjoni. Tali skrutinju għandu jiġi eżerċitat bl-approvazzjoni minn qabel, permezz ta’ verifiki ex post jew permezz ta’ proċedura konġunta.

KAPITOLU 3

ATTURI FINANZJARJI

Taqsima 1

Il-prinċipju tal-firda tad-dmirijiet

Artikolu 17

1. Id-dmirijiet ta’ l-uffiċjal li jawtorizza u ta’ l-uffiċjal tal-kontijiet għandhom jiġu mifruda u huma reċiprokament inkompatibbli.

2. Ħlief fejn indikat mod ieħor, ir-riferenzi f’dan ir-Regolament għall-uffiċjal li jawtorizza jew għall-uffiċjal li jawtorizza li huwa responsabbli għandhom jitqiesu li jirreferu għall-uffiċjali li jawtorizzaw tal-Kummissjoni definiti f’Taqsima 2. Ir-riferenzi għall-uffiċjal tal-kontijiet għandhom jiġu kkonsidrati li jirreferu għall-uffiċjali tal-kontijiet tal-Kummissjoni definiti f’Taqsima 3.

Taqsima 2

Uffiċjal li jawtorizza

Artikolu 18

1. Fil-kuntest ta’ l-implimentazzjoni finanzjarja ta’ l-operazzjonijiet imsemmija fl-Artikolu 1(2), il-Kummissjoni għandha twettaq id-dmirijiet ta’ l-uffiċjal li jawtorizza.

2. Il-Kummissjoni għandha tiddetermina il-ħaddiema ta’ ċertu livell li lilhom hija għandha tiddelega id-dmirijiet ta’ l-uffiċjal li jawtorizza, u għandha tiddelimita l-poteri delegati u ċ-ċirkostanzi li fihom id-delegati jistgħu jissub-delegaw dawk il-poteri.

3. Fi qbil ma’ l-Artikolu 34 ta’ l-Anness IV għall-Ftehim ta’ l-ACP-KE, il-Kummissjoni għandha taħtar uffiċjal li jawtorizza permezz ta’ delega bħala Uffiċjal Prinċipali li Jawtorizza ta’ l-EDF. Għandha ukoll tiddefinixxi d-dmirjiet tiegħu fir-rigward ta’ l-implimentazzjoni tad-Deċiżjoni ta’ l-Assoċjazzjoni Barranija. L-Uffiċjal Prinċipali li Jawtorizza jista’ jiddelega l-poteri tiegħu lill-uffiċjali li jawtorizzaw permezz ta’ sub-delega.

4. Il-poteri ta’ l-uffiċjal li jawtorizza għandhom jiġu ddelegati jew sub-delegati biss lill-persuni koperti mir-Regolamenti ta’ l-Impjegati ta’ l-uffiċjali u mill-kondizzjonijiet ta’ l-impjieg ta’ oħrajn li jservu l-Komuitajiet Ewropej (hawnhekk iżjed ‘il quddiem imsejjħa “Ir-Regolamenti ta’ l-Impjegati”).

5. Ir-regoli dwar l-isferi tal-kompetenza addottati f’dan it-Titolu għandhom japplikaw għall-uffiċjali li jawtorizzaw bid-delega jew bis-sub-delega. L-uffiċjali li jawtorizzaw bid-delega jew bis-sub-delega jistgħu jaġixxu biss fi ħdan il-limiti stabbiliti mill-istrument tad-delega jew tas-sub-delega. Kull deċiżjoni tad-delega jew tas-sub-delega għandha tindika l-limiti u, fejn ikun xieraq, it-tul tad-delega. L-uffiċjal li jawtorizza bid-delega jew bis-sub-delega jista’ jiġi mgħejjun f’xogħolu minn membru fost l-impjegati li jkun fdat, taħt ir-responsabbiltà ta’ l-ewwel, b’ċerti operazzjonijiet meħtieġa għall-implimentazzjoni tal-EDF u bil-produzzjoni tal-kontijiet.

6. Id-deċiżjonijiet meħuda skond paragrafi 2, 3 u 5 għandhom jiġu notifikati lid-delegati, lill-uffiċjal tal-kontijiet, lill-awditur intern u lill-Qorti ta’ l-Awdituri.

Artikolu 19

L-uffiċjal li jawtorizza li jkun fdat bl-amministrazzjoni tar-riżorsi EDF għandu jkun responsabbli biex jimplimenta l-introjtu u l-ħruġ fi qbil mal-prinċipju ta’ l-amministrazzjoni finanzjarja soda u biex jassigura li hemm konformità mal-ħtiġiet tal-leglità u r-regolarità.

Artikolu 20

1. Sabiex jinplimenta n-nefqa, l-Uffiċjal Prinċipali li Jawtorizza u l-uffiċjali li jawtorizzaw permezz ta’ sub-delega għandhom jagħmlu rabtiet, jivvlidaw in-nefqa u jawtorizzaw il-ħlas u għandhom jibdew it-tħejjijiet għall-implimentazzjoni tar-riżorsi ta’ l-EDF.

2. L-implimentazzjoni ta’ l-introjtu għandha tinkludi l-istimi ta’ l-ammonti li jistgħu jiġu riċevuti, u jistabbilixu l–ammonti dovuti li għandhom jinġabru u joħorġu ordnijiet għall-ġbir tagħhom. Għandha tinkludi ċ-ċediment ta’ ammonti dovuti fejn ikun xieraq.

Artikolu 21

1. Ħlief f’każijiet fejn l-amministrazzjoni hija ċentralizzata, l-operazzjonijiet li għandhom x’jaqsmu ma’ l-implimentazzjoni tal-programmi jew proġetti għandhom isiru mill-uffiċjal nazzjonali jew reġjonali li jawtorizza, kif definit fl-Artikolu 35 ta’ l-Anness IV għall-Ftehim ta’ l-ACP-KE u fil-miżuri li jimplimentaw id-Deċiżjoni ta’ l-Assoċjazzjoni Barranija, f’koperazzjoni mill-viċin, fl-Istati AKP, mal-kap tad-delegazzjoni fi qbil ma’ l-Artikoli 35 u 36 ta’ l-Anness IV għall-Ftehim ta’ l-ACP-KE.

2. Il-kap tad-delegazzjoni għandu jkun uffiċjal li jawtorizza bis-sub-delega u, filwaqt li jħaddem il-poteri delegati lilu, huwa għandu jkun soġġett għal dan ir-Regolament. Huwa għandu jirċievi l-istruzzjonijiet u l-poteri neċessarji biex iwettaq id-dmirijiet tiegħu kif definit fl-Artikolu 35 ta’ l-Anness IV għall-Ftehim ta’ l-ACP-KE u fil-miżuri li jimplimentaw id-Deċiżjoni ta’ l-Assoċjazzjoni Barranija.

Artikolu 22

1. L-Uffiċjal Prinċipali li Jawtorizza għandu jieħu l-miżuri kollha neċessarji għall-implimentazzjoni ta’ l-Anness IV għall-Ftehim ta’ l-ACP-KE u u l-Artikoli 18 u 33 tad-Deċiżjoni ta’ l-Assoċjazzjoni Barranija u l-Annessi II A sa II D tagħha.

2. L-Uffiċjal Prinċipali li Jawtorizza għandu jieħu l-miżuri kollha neċessarji biex jiżgura li uffiċjali nazzjonali, reġjonali u lokali li jawtorizzaw iwettqu l-kompiti li għalihom huma responsabbli permezz tal-Ftehim ta’ l-ACP-KE, u partikolarment l-Anness IV tiegħu, u permezz tad-Deċiżjoni ta’ l-Assoċjazzjoni Barranija jew miżuri li jimplimentaw dik id-Deċiżjoni. Huwa għandu, f’koperazzjoni mill-qrib ma’ l-Uffiċjal Nazzjonali li Jawtorizza, jieħu tali deċiżjonijiet ta’ rabta u miżuri finanzjarji kif jirriżulta neċessarju, minn aspett’ekonomiku u tekniku, sabiex jiżgura l-eżekuzzjoni kif suppost ta’ l-operazzjonijiet.

Artikolu 23

Fejn l-Uffiċjal Prinċipali li Jawtorizza jinduna bi problemi fit-twettiq tal-proċeduri li għandhom x’jaqsmu ma’ l-amministrazzjoni tar-riżorsi ta’ l-EDF, huwa għandu, flimkien ma’ l-uffiċjal nazzjonali jew reġjonali li jawtorizza, jagħmel il-kuntatti kollha neċessarji biex isewwi s-sitwazzjoni u jieħu dawk il-passi li jkunu neċessarji. Per eżempju, f’każijiet fejn l-uffiċjal nazzjonali jew reġjonali li jawtorizza ma jagħmilx jew ma jistax jagħmel id-dmirijiet li jaqgħu fuqu skond il-Ftehim ta’ l-ACP-KE, l-Uffiċjal Prinċipali li Jawtorizza jista’ temporanjament jeħodlu postu, u f’każ li jiġri dan, il-Kummissjoni tista’ tirċievi, mir-riżorsi allokati lill-Istat ACP in kwistjoni, kumpens finanzjarju għat-tagħbija żejda ta’ xogħol amministrattiv li tkun daħlet għalih.

Kull miżura li tittieħed mill-Uffiċjal Prinċipali li Jawtorizza skond l-ewwel sub-paragrafu għandha tittieħed f’isem u għan-nom ta’ l-uffiċjal nazzjonali jew reġjonali li jawtorizza kkonċernat.

Artikolu 24

1. L-Uffiċjal Prinċipali li Jawtorizza għandu jpoġġi struttura organizzazzjonali u s-sistemi ta’ l-amministrazzjoni interna u tal-kontroll u l-proċeduri li jkunu tajbin biex iwettaq id-dmirijiet tiegħu, inkluż fejn ikun xieraq kontrolli ex post f’konformità ma’ l-istandards minimi addottati mill-Kummissjoni u wara li jkunu ġew kkonsidrati r-riskji assoċjati ma’ l-ambjent ta’ l-amministrazzjoni u man-natura ta’ l-operazzjonijiet ffinanzjati. Qabel ma tiġi awtorizzata operazzjoni, l-aspetti operazzjonali u finanzjarji għandhom jiġu vverifikati mill-impjegati li ma jkunux l-impjegat li jkun ta’ bidu għall-operazzjoni. Il-bidu ta’ operazzjoni u l-verifika ex ante u ex post ta’ dik l-operazzjoni għandhom ikunu funzjonijiet separati.

2. L-impjegati kollha responsabbli biex jikkontrollaw l-amministrazzjoni ta’ l-operazzjonijiet finanzjarji għandu jkollhom il-kapaċitajiet professjonali neċessarji. Huma għandhom jimxu ma’ kodiċi speċifiku ta’ standards professjonali stabbilit mill-Kummissjoni.

3. Kull impjegat involut fl-amministrazzjoni finanzjarja u fil-kontroll ta’ l-operazzjonijiet li jikkonsidra li deċiżjoni tas-superjur tiegħu teħtieġlu li japplika jew jaqbel ma’ xi ħaġa irregolari jew kuntrarja għall-prinċipji ta’ l-amministrazzjoni finanzjarja soda jew mar-regoli professjonali li bihom huwa mrbut għandu jinforma lill-Uffiċjal Prinċipali li Jawtorizza bil-miktub u, jekk dan ta’ l-aħħar jonqos milli jieħu azzjoni, lill-panel imsemmi fl-Artikolu 35(3). Fil-każ ta’ frodi, korruzzjoni jew xi attività illegali oħra li tista’ tagħmel dannu lill-interessi tal-Komunità, huwa għandu jinforma lill-OLAF u lill-awtoritajiet innominati mir-Regolamenti ta’ l-Impjegti.

Artikolu 25

L-Uffiċjal Prinċipali li Jawtorizza għandu jirrapporta lill-Kummissjoni dwar it-twettiq tad-dmirijiet tiegħu fil-forma ta’ rapport annwali ta’ l-attività, li għandu jinkludi l-informazzjoni finanzjarja u ta’ l-amministrazzjoni. Ir-rapport għandu ikopri ir-riżultati ta’ l-operazzjonijiet tiegħu b’riferenza għall-miri ffissati, ir-riskji assoċjati ma’ dawk l-operazzjonijiet, l-użu li jsir mir-riżorsi pprovduti u mit-tħaddim tas-sistema tal-kontroll intern. Ir-rapport annwali ta’ l-attività u informazzjoni oħra speċifikata għandhom jinġiebu għall-attenzjoni ta’ l-awditur intern tal-Kummissjoni. Sal-15 ta’ Ġunju ta’ kull sena fl-aktar tard, il-Kummissjoni għandha tibgħat lill-Parlament Ewropew u lill-Klill-Kunsill sommarju tar-rapport annwali ta’ l-attività għas-sena ta’ qabel.

Taqsima 3

L-Uffiċjal tal-kontijiet

Artikolu 26

1. L-uffiċjal tal-kontijiet għandu jkun responsabbli:

(a) għall-implimentazzjoni kif jixraq tal-pagamenti, għall-ġbir ta’ l-introjtu u għall-irkupru ta’ l-ammonti stabbiliti bħala li jistgħu jiġu riċevuti;

(b) għall-preparazzjoni u għall-preżentazzjoni tar-rendikont finanzjarju u tar-rapporti dwar l-implimentazzjoni finanzjarja fi qbil ma’ l-Artikoli 100 u 101;

(ċ) għaż-żamma tal-kontijiet: (i) ta’ l-allokazzjonijiet imsemmija fl-Artikolu 6, eħlief dawk għall-Faċilità ta’ l-Investiment, u s-sussidji tar-rata ta’ l-interessi; (ii) tar-rabtiet imsemmija fl-Artikolu 51; (iii) tal-ħlasijiet, ta’ l-introjtu u tad-djun;

(d) tat-tniżżil, fi qbil ma’ Titolu VII, tar-regoli u tal-metodi tal-kontijiet u taċ-chart tal-kontijiet;

(e) għad-definizzjoni u validazzjoni tas-sistemi tal-kontijiet u, fejn ikun xieraq, għall-validazzjoni tas-sistemi ddefiniti mill-Uffiċjal Prinċipali li Jawtorizza għall-iskop li jipprovdi jew jispjega l-informazzjoni finanzjarja;

(f) għall-amministrazzjoni tat-teżor.

2. L-uffiċjal tal-kontijiet għandu jikseb l-informazzjoni kollha neċessarja għall-produzzjoini tal-kontijiet mingħand l-Uffiċjal Prinċipali li Jawtorizza u mill-EIB, li għandhom, kull wieħed għall-parti tiegħu, jiggarantixxu l-affidabilità tiegħu stess, u jagħtu stampa ċara ta’ l-implimentazzjoni finanzjarja tar-riżorsi ta’ l-EDF.

3. L-uffiċjal tal-kontijiet waħdu għandu s-setgħa li jmiss il-flus u assi oħra. Hu għandu jkun responsabbli għaż-żamma fiż-żgur tagħhom.

Artikolu 27

L-uffiċjal tal-kontijiet għandu jiġi maħtur mill-Kummissjoni. L-uffiċjal tal-kontijiet jista’, għat-twettiq ta’ dmirijietu, jiddelega ċerti riskji lil ta’ taħtu li jkunu soġġetti għar-Regolamenti ta’ l-Impjegati. L-istrument tad-delega għandu jiddefinixxi x-xogħolijiet li jistgħu jiġu fdati lid-delegati.

Id-deċiżjonijiet meħuda skond l-ewwel sub-paragrafu għandhom jiġu notifikati lid-delegati, lill-Uffiċjal Prinċipali li Jawtorizza, lill-awditur intern u lill-Qorti ta’ l-Awdituri.

Taqsima 4

Aġent tal-ħlas

Artikolu 28

Sabiex jagħmel il-ħlasijiet previsti fl-Artikolu 37(1) u (4) ta’ l-Anness IV tal-Ftehim ta’ l-ACP-KE jew fil-miżuri li jimplimentaw id-Deċiżjoni ta’ l-Assoċjazzjoni Barranija, l-uffiċjal tal-kontijiet għandu jiftaħ il-kontijiet ma’ l-istituzzjonijiet finanzjarji fl-Istati ACP u l-OCTs, għall-ħlasijiet fil-muniti nazzjonali ta’ l-Istati ACP jew fil-muniti lokali ta’ l-OCTs, u ma’ l-istituzzjonijiet finanzjarji fl-Istati Membri, għall-ħlasijiet fl-euro u f’muniti oħra. F’konformità ma’ l-Artikolu 37(2) ta’ l-Anness IV tal-Ftehim ta’ l-ACP-KE, id-depożiti f’kontijiet ma’ l-istituzzjonijiet finanzjarji fl-Istati ACP u l-OCTs m’għandu jkollhom l-ebda interessi u dawn ta’ l-aħħar m’għandhom jirċievu l-ebda ħlas għas-servizzi tagħhom. F’konformità ma’ l-Artikolu 1(3) tal-Ftehim Intern, id-depożiti f’kontijiet ma’ l-istituzzjonijiet finanzjarji fl-Istati Membri għandu jkollhom l-interessi u tali interessi għandhom jgħaddu għal fuq wieħed mill-kontijiet previsti f‘dak l-Artikolu.

Artikolu 29

Ir-relazzjonijiet bejn il-Kummissjoni u l-aġenti tal-ħlas prevista fl-Artikolu 37 ta’ l-Anness IV tal-Ftehim ta’ l-ACP-KE jew fil-miżuri li jimplimentaw id-Deċiżjoni ta’ l-Assoċjazzjoni Barranija għandhom ikunu s-suġġett tal-kuntratti. La darba ffirmati, il-kopji ta’ dawk il-kuntratti għandhom jintbgħatu lill-Qorti ta’ l-Awdituri għall-skopijiet ta’ informazzjoni.

Artikolu 30

1. Il-Kummissjoni għandha titrasferixxi mill-kontijiet speċjali miftuħa skond l-Artikolu 40(3) l-ammontimeħtieġa biex terġa’ timla l-kontijiet miftuħa f’isimha u fi qbil ma’ l-Artikolu 28. Tali trasferimenti għandhom isiru a bażi tal-ħtiġiet ta’ flus kontanti tal-proġetti u tal-programmi.

2. Il-Kummissjoni għandha tagħmel sforz biex tagħmel kull ġbid mill-kontijiet spejali imsemmija fl-ewwel sub-paragrafu ta’ l-Artikolu 40(3) btali mod li żżom id-distribuzzjoni ta’ l-assi tagħha f’dawk il-kontijiet li jikkorrispondu mal-proporzjonijiet li fihom l-Istati Membri varji jikkontribwixxu fl-EDF.

Artikolu 31

Il-firem ta’ l-uffiċjali tal-Kummissjoni u ta’ l-impjegati li għandhom is-setgħa jwettqu l-operazzjonijiet fuq il-kontijiet ta’ l-EDF għandhom jingħataw lill-banek konċernati meta jinfetħu l-kontijiet jew, fil-każ ta’ uffiċjali u impjegati li jkunu ġew awtorizzati aktar tard, meta jiġu nnominati. Dik il-proċedura għandha tapplika ukoll għall-firem ta’ l-uffiċjali li jawtorizzaw u d-deputati tagħhom għall-operazzjoni f’kontijiet ta’ l-aġenti tal-ħlas miftuħa fl-Istati ACP jew fl-OCTs u, fejn ikun xieraq, fil-kontijiet miftuħa fl-Istati Membri.

KAPITOLU 4

L-OBBLIGU TA’ L-ATTURI FINANZJARJI

Taqsima 1

Regoli Ġenerali

Artikolu 32

1. Mingħajr preġudizzju għal xi azzjoni dixxiplinari, l-Uffiċjal Prinċipali ta’ l-Awtorizzazzjoni u l-uffiċjali li jawtorizzaw bis-sub-delega tista’ fi kwalunkwe żmien tiġi rtirata d-delega jew is-sub-delega tagħhom temporanjament jew definittivament mill-awtorità li ħatrithom.

2. Mingħajr preġudizzju għal xi azzjoni dixxiplinari, l-uffiċjali tal-kontijiet jistgħu fi kwalunkwe żmien jiġu sospiżi temporanjament jew definittivament mid-dmirijiet tagħhom mill-Kummissjoni.

Artikolu 33

1. Id-disposizzjonijiet ta’ dan il-Kapitolu għandu jgħoddu mingħajr preġudizzju għall-obbligu tal-liġi kriminali li l-persuni msemmija f’Artikolu 32 jista’ jkollhom taħt il-liġi nazzjonali u taħt il-liġi fis-seħħ dwar il-protezzjoni ta’ l-interessi finanzjarji tal-Komunitajiet Ewropej u dwar il-ġlieda kontra l-korruzzjoni li tinvolvi l-uffiċjali tal-Komunitajiet Ewropej jew l-uffiċjali ta’ l-Istati Membri.

2. Kull uffiċjal li jawtorizza jew uffiċjal tal-kontijiet għandu jkun responsabbli għall-azzjoni dixxiplinari u tal-ħlas tal-kumpens kif previst fir-Regolamenti ta’ l-Impjegati, mingħajr preġudizzju għall-Artikoli 34, 35 jew 36 ta’ dan ir-Regolament. Fil-każ ta’ frodi, korruzzjoni jew xi attività illegali oħra li tista’ tagħmel dannu lill-interessi tal-Komunità, għandhom jiġu nformati l-OLAF u l-awtoritajiet innominati mir-Regolamenti ta’ l-Impjegti.

Taqsima 2

Ir-regoli applikabbli għall-uffiċjali ta’ l-awtorizzazzjoni

Artikolu 34

L-uffiċjali li jawtorizzaw għandhom ikunu responsabbli li jħallsu kumpens fi qbil mal-kondizzjonijiet stabbiliti fir-Regolamenti ta’ l-Impjegati, li taħthom uffiċjal jista’ jiġi mitlub jagħmel tajjeb, fl-intier jew in parti, għall kull dannu soffrut mill-Komunitajiet bħala riżultat ta’ kondotta ħażina li tkun serja min-naħa tiegħu waqt jew in konnessjoni mat-twettiq tad-dmirijiet tiegħu, partikolarment fil-każ ta’ nuqqas ta’ konformità ma’ dan ir-Regolament Finanzjarju meta jkun qiegħed jistabbilixi l-ammonti li għandhom jinġabru jew waqt li joħroġ ordnijiet għall-irkupru, waqt li jidħol f’rabta ta’ infiq jew waqt li jiffirma ordni għall-ħlas. L-istess għandu jgħodd jekk jinsew jagħmlu dokument li jistabbilixxi dejn jew jekk jittraskuraw milli joħorġu l-ordnijiet għall-irkupru jew huma, mingħajr ġustifikazzjoni, tard biex joħorġuhom, jew jekk jinsew joħorġu l-ordnijiet għall-ħlas jew ikunu, mingħajr ġustifikazzjoni, tard meta joħorġuhom, u b’hekk ipoġġu lill-istituzzjoni f’posizzjoni fejn tkun responsabbli għall-taħrika ċivili minn terzi.

Artikolu 35

1. Meta l-Uffiċjal Prinċipali li Jawtorizza jew uffiċjal li jawtorizza b’sub-delega jikkonsidra li deċiżjoni li tkun ir-responsabbiltà tiegħu li jieħu tkun irregolari jew kuntrarja għall-prinċipji ta’ l-aministrazzjoni finanzjarj soda, huwa għandu jinforma lill-awtorità li tkun qedha tiddelega bil-miktub. Jekk l-awtorità li tiddelega imbgħad tagħti struzzjoni raġunata bil-miktub lill-Uffiċjal Prinċipali li Jawtorizza jew lill-uffiċjal li jawtorizza b’sub-delega biex jieħu d-deċiżjoni in kwistjoni, dan ta’ l-aħħar m’għandux jinżamm responsabbli.

2. Filkaż ta’ sub-delega interna, l-Uffiċjal Prinċipali li Jiddelega għandu jkompli jkun responsabbli għall-effettività ta’ l-amministrazzjoni interna u tas-sistemi tal-kontroll fis-seħħ u għall-għażla ta’ uffiċjal li jawtorizza permezz tas-sub-delega.

3. Il-panel speċjalizzat stabbilit mill-Kummissjoni f’konformità mar-Regolament Ġenerali Finanzjarju, għandu jkollu l-kompetenza jiddetermina, fir-rigward ta’ l-EDF, jew tkunx seħħet irreglarità finanzjarja u, jekk dan ikun il-każ, il-konsegwenzi mġarrba, jekk ikun hemm. Fir-rigward ta’ l-amministrazzjoni tar-riżorsi ta’ l-EDF mill-Kummissjoni, il-każijiet għandhom jgħaddu għand il-panel kif previst fir-regoli dettaljati għall-implimentazzjoni tar-Regolament Ġenerali Finanzjarju.

Il-Kummissjoni għandha tiddeċiedi jekk tiftaħx proċeduri a bażi ta’ l-opinjoni tal-panel li jġorru magħhom responsabbiltà għall-azzjoni dixxiplinari jew għall-ħlas tal-kumpens. Jekk il-panel jonnota li jkun hemm problemi sistematiċi, huwa għandu jibgħat rapport bir-rakkomandazzjonijiet ta’ l-Uffiċjal Prinċipali li Jawtorizza u lill-awditur intern.

Taqsima 3

Ir-regoli applikabbli għall-uffiċjali tal-kontijiet

Artikolu 36

Uffiċjal tal-kontijiet għandu jkun responsabbli għall-azzjoni dixxiplinari u għall-ħlas tal-kumpens, kif previst u fi qbil mal-proċeduri stabbiliti fir-Regolamenti ta’ l-Impjegati, partikolarment fejn:

(a) huwa jitef jew jikkawża danni lill-flus, assi u dokumenti li jkun qiegħed jieħu ħsieb;

(b) huwa jibdel kontijiet tal-bank jew kontijiet giro tal-posta mingħajr ma’ jkun meħtieġ;

(ċ) huwa jiġbor jew iħallas ammonti li ma jkunux konformi ma’ l-ordnijiet tal-ġbir jew ħlas li jikkorrispondu;

(d) huwa jonqos milli jiġbor l-introjtu dovut.

KAPITOLU 5

OPERAZZJONIJIET TA’ INTROJTU

Taqsima 1

It-tpoġġija għad-disposizzjoni tar-riżorsi ta’ l-EDF

Artikolu 37

L-introjtu ta’ l-EDF huwa magħmul minn ħlasijiet magħmula mill-Istati Membri f’konformità qbil mal-Ftehim Intern u ma’ dan ir-Regolament, l-introjtu ġġenerat mid-depożiti f’konformità ma’ l-Artikolu 6(2) ta’ dan ir-Regolament u kull somma oħra li l-aċċettazzjoni tagħha hija stabbilita mill-Kunsill.

Artikolu 38

1. Il-kontribuzzjonijiet annwali ta’ l-Istati Membri għandhom jiġu ddeterminati mill-Kunsill, li jaġixxi bil-maġġoranza kkwalifikata prevista fl-Artikolu 21 tal-Ftehim Intern, fuq proposta mill-Kummissjoni, u għandha tikkonsisti fi tliet rati li jitħallsu f’konformità mal-proċeduri li ġejjin.

2. Il-proposta għall-ewwel rata tas-sena ta’ wara għandha tiġi ppreżentata mill-Kummissjoni fl-istess ħin bħal komunikazzjoni msemmija fl-Artikolu 8(1). Il-Kunsill għandu jiddeċiedi dwar din ir-rata fl-aktar tard sa l-aħħar tas-sena korrenti u l-Istati Membri għandhom iħallsu l-kontribuzzjonijiet dovuti fl-aktar tard sal-21 ta’ Jannar tas-sena ta’ wara.

Il-proposta għat-tieni rata tas-sena korrenti għandha tiġi ppreżentata mill-Kummissjoni fl-istess ħin bħal komunikazzjoni msemmija fl-Artikolu 8(3). Il-Kunsill għandu jiddeċiedi dwar din ir-rata fl-aktar tard sa 21 ġurnata tal-kalendarju wara l-preżentazzjoni tal-proposta mil-Kummissjoni. L-Istati Membri għandhom iħallsu l-kontribuzzjonijiet dovuti skond din ir-rata mhux aktar tard minn 21 ġurnata tal-kalendarju wara li tkun ġiet notifikata lilhom id-deċiżjoni tal-Kunsill.

Il-proposta għat-tielet rata tas-sena korrenti għandha tiġi ppreżentata mill-Kummissjoni sa’ l-10 ta’ Ottubru. Il-Kunsill għandu jiddeċiedi dwar din ir-rata fl-aktar tard sa 21 ġurnata tal-kalendarju wara l-preżentazzjoni tal-proposta mil-Kummissjoni. L-Istati Membri għandhom iħallsu l-kontribuzzjonijiet dovuti skond din ir-rata sa mhux aktar tard minn 21 ġurnata tal-kalendarju wara li tkun ġiet notifikata lilhom id-deċiżjoni tal-Kunsill.

Il-kontribuzzjonijiet supplimentarji tas-sena finanzjarja li fuqhom ikun ġie deċiż mill-Kunsill f’konformità ma’ l-Artikolu 10(4) tal-Ftehim Intern għandhom, kemm-il darba l-Kunsill ma jiddeċidix mod ieħor, ikunu dovuti u jsiru f’perjodu qasir kemm jista’ jkun li għandu jiġi stabbilit fid-deċiżjoni li ssir sejħa għal tali kontribuzzjonijiet u li ma tistax taqbeż it-tliet xhur.

3. Kull rata tal-kontribuzzjonijiet proposta mill-Kummissjoni u deċiża mill-Kunsill għandha tispeċifika, f’konformità ma’ l-Artikolu 1:

(a) l-ammont tal-kontribuzzjonijiet li huwa meħtieġ sabiex jiffinanzja l-operazzjonijiet ta’ l-EDF amministrati mill-Kummissjoni;

(b) l-ammont tal-kontribuzzjonijiet li huwa meħtieġ sabiex jiffinanzja l-operazzjonijiet ta’ l-EDF amministrati mill-EIB, inklużi s-sussidji tar-rata ta’ l-interessi;

4. L-ammonti li għandhom jitħallsu minn kull Stat Membru u imsemmija fil-paragrafu 3 għandhom jitpoġġew b’tali mod li jkunu proporzjonali mal-kontribuzzjonijiet ta’ l-EDF kif iffissati fl-Artikolu 1(2) tal-Ftehim Intern u indikati fl-Anness għal dan ir-Regolament, għal kull wieħed mill-ammonti msemmija fil-paragrafu 3 ta’ dan l-Artikolu.

Artikolu 39

Din il-Parti u Parti Tlieta għandhom japplikaw biss għall-introjtu miġbur mill-Kummissjoni skond l-Artikolu 40.

Artikolu 40

1. Il-kontribuzzjonijiet finanzjarji ta’ l-Istati Membri għandhom jiġu espressi f’euro.

2. Kull Stat Membru għandu jħallas l-ammont tal-kontibuzzjoni tiegħu f’euro.

3. Fir-rigward ta’ l-ammont dovut lill-Kummissjoni skond l-Artikolu 38(2)(a), il-kontribuzzjonijiet finanzjarji għandhom jiġu kreditati minn kull Stat Membru għal ġewwa kont speċjali bl-isem “Kummissjoni tal-Komunitajiet Ewropej – Il-Fond ta’ Żvilupp Ewropew” miftuħ mal-bank tal-ħruġ f’dak l-Istat Membru jew ma’ l-istituzzjoni finanzjarja nominata minnu. L-ammont ta’ tali kontribuzzjonijiet għandu jibqa’ f’dawk il-kontijiet speċjali sakemm ikun hemm bżonn li jsiru ir-rati previsti fl-Artikolu 37 ta’ l-Anness IV għall-Ftehim ta’ l-ACP-KE jew fil-miżuri li jimplimentaw id-Deċiżjoni ta’ l-Assoċjazzjoni Barranija.

Fir-rigward ta’ l-ammont dovut lill-EIB skond l-Artikolu 38(2)(b), il-kontribuzzjonijiet finanzjarji għandhom jiġu kreditati minn kull Stat Membru, fi qbil mar-regoli dettaljati stabbiliti fl-Artikolu 122, għal ġewwa kont miftuħ ma’ l-EIB f’isem kull Stat Membru.

Fejn ikun neċessarju, il-Kummissjoni għandha tipprovdi assistenza teknika xierqa fl-implimentazzjoni tad-deċiżjonijiet tal-Kunsill imsemmija fl-Artikolu 38.

4. Fejn rata ta’ kontribuzzjonijiet pagabbli skond dan l-Artikolu ma titħallasx sat-terminu perentorju stabbilit minn l-Artikolu 38(1), l-Istati Membri konċernati jistgħu jintalbu jħallsu l-interessi fir-rigward ta’ l-ammont mhux imħallas. Dawn l-interssi għandhom jiġu mposti bir-rata ta’ żewġ punti perċentwali ‘il fuq mir-rata ta’ l-interessi applikata mill-Bank Ċentrali Ewropew għall-operazzjonijiet ta’ ri-finanzjar tiegħu fl-ewwel ġurnata tax-xogħol tax-xahar li fih l-ammont isir dovut, kif ippubblikat mis-serje C tal-Ġurnal Uffiċjali ta’ l-Unjoni Ewropea. Dik ir-rata għandha tiżdied bi kwart ta’ punt perċentwali għal kull xahar ta’ dewmien. L-interessi għandhom ikunu pagabbli fuq il-perjodu kollu tad-dewmien u għandhom jiġu kkalkulati mill-ewwel ġurnata tal-kalendarju wara t-terminu perentorju tar-rata stabbilita fl-Artikolu 38.

Fir-rigward ta’ l-ammont dovut lill-Kummissjoni skond l-Artikolu 38(2)(a), tali interessi tal-ħlas tardiv għandhom jiġu kreditati f’wieħed mill-kontijiet previsti fl-Artikolu 6(2).

Fir-rigward ta’ l-ammont dovut lill-EIB skond l-Artikolu 38(2)(b), tali interessi tal-ħlas tardiv għandhomjiġu kreditati lill-EIB.

5. Ma’ l-iskadenza tal-protokoll finanzjarju stabbilit f’L-Anness I għall-Ftehim ta’ l-ACP-KE, dik il-parti tal-kontribuzzjonijiet li l-Istati Membri jibqgħu obbligati iħallsu fi qbil ma’ l-Artikolu 38 ta’ dan ir-Regolament għandha tissejjaħ mill-Kummissjoni, jekk dan ikun meħtieġ, fi qbil mal-kondizzjonijiet stabbiliti f’dan ir-Regolament.

Taqsima 2

L-istimi ta’ l-ammonti li jistgħu jinġabru

Artikolu 41

L-uffiċjal li jawtorizza li jkun responsabbli għandu l-ewwel jagħmel stima ta’ l-ammont li jista’ jinġabar fir-rigward ta’ kull miżura jew sitwazzjoni li tista’ tagħti lok għal jew timmodifika l-ammont dovut lill-EDF u għandha tinġieb għall-attenzjoni tal-Kummissjoni mill-Uffiċjal Nazzjonali li Jawtorizza jew tiġi nnutata mill-Kummissjoni nfisha. Tali stimi għandhom jintbgħatu lill-uffiċjal tal-kontijiet għar-reġistrazzjoni fil-kontijiet. Huma għandhom isemmu t-tip ta’ introjtu u l-kontijiet punt jew partita li magħha għandha tiġi miktuba kif ukoll, sa fejn dan ikun possibbli, stima ta’ l-ammont involut u l-isem u d-deskrizzjoni tad-debitur. Meta jkun qiegħed ifassal l-istimi ta’ l-ammonti li jistgħu jinġabru, l-uffiċjal tal-kontijiet responsabbli għandu jivverifika li:

(a) l-introjtu huwa miktub għall-punt jew partita korretta;

(b) l-ammont stimat li jista’ jinġabar huwa tajjeb u jikkonforma mad-disposizzjonijiet rilevanti fir-rigward ta’ l-amministrazzjoni tal-EDF u l-atti kollha skond dan u għall-prinċipju ta’ l-amministrazzjoni finanzjarja soda imsemmija fl-Artikolu 4.

Taqsima 3

L-identifikazzjoni ta’ l-ammonti li jistgħu jinġabru

Artikolu 42

L-identifikazzjoni ta’ l-ammont li jista’ jinġabar hija l-azzjoni li biha l-uffiċjal li jawtorizza responsabbli:

(a) jivverifika li d-dejn jeżisti;

(b) jistabilixxi jew jivverifika jekk id-dejn jeżistix tassew u l-ammont ta’ tali dejn;

(ċ) jivverifika l-kondizzjonijiet li fihom huwa dovut id-dejn.

Taqsima 4

Il-prinċipju ta’ l-irkupru

Artikolu 43

1. L-ammonti li jitħallsu bi żball għandhom jiġu rkuprati.

2. Il-Kummissjoni għandha tistabbilixxi l-kondizzjonijiet li fihom l-interessi fuq il-ħlas tardiv ikunu dovuti lill-Komunitajiet.

Taqsima 5

L-awtorizzazzjoni ta’ l-irkupru

Artikolu 44

1. L-awtorizzazzjoni ta’ l-irkupru hija dak l-att li bih l-ufiċjal li jawtorizza li jkun responsabbli jagħti struzzjonijiet lill-uffiċjal tal-kontijiet, billi joħroġ ordni ta’ rkupru, sabiex jirkupra ammont li huwa jistabbilixii li jista’ jinġabar.

2. Mingħajr preġudizzju għar-responsabbiltajiet ta’ l-Istati ACP jew ta’ l-OCTs, il-Kummissjoni tista’ tistabbilixxi formalment ammont bħala li jista’ jinġabar minn persuni li ma jkunux Stati permezz ta’ deċiżjoni li għandha tkun infurzabbli taħt l-istess kondizzjonijiet kif stabbiliti fl-Artikolu 256 tat-Trattat.

Artikolu 45

Kull dejn li jiġi identifikat li huwa ċert, ta’ ammont fiss u dovut fil-kuntest ta’ l-implimentazzjoni tar-riżorsi ta’ l-EDF għandu jiġi stabbilit permezz ta’ ordni ta’ rkupru mogħtija lill-uffiċjal tal-kontijiet, segwita minn nota ta’ debitu mibgħuta lid-debitur, it-tnejn li huma miktubin mill-uffiċjal li jawtorizza li jkun responsabbli. L-ordni ta’ rkupru għandha tiġi akkumpanjata minn dokumenti ta’ sostenn li jiċċertifikaw l-intitolazzjonijiet stabbiliti. Meta jkun qiegħed jikteb l-ordni ta’ rkupru, l-uffiċjal li jawtorizza li jkun responsabbli għandu jiżgura li:

(a) l-introjtu huwa miktub għall-punt jew partita korretta;

(b) l-ordni ta’ irkupru hija f’postha u tikkonforma mad-disposizzjonijiet relevanti;

(ċ) id-dokumenti ta’ appoġġ huma f’posthom;

(d) id-dettalji personali tad-debitur huma korretti;

(e) id-data meta jsir dovut hija indikata;

(f) l-ordni tikkonforma mal-prinċipju ta’ l-amministrazzjoni finanzjarja soda msemmija fl-Artikolu 4;

(g) l-ammont u l-munita tas-somma li għandha tiġi rkuprata huma korretti.

Tali ordnijiet ta’ rkupru għandhom jiġu reġistrati fil-kontijiet mill-uffiċjal tal-kontijiet.

Taqsima 6

L-irkupru

Artikolu 46

1. L-uffiċjal tal-kontijiet għandu jaġixxi fuq ordnijiet għall-irkupru għall-ammonti li jistgħu jinġabru li jkunu ġew iddeterminati kif suppost mill-uffiċjal li jawtorizza responsabbli. Huwa għandu jeżerċita d-diliġenza neċessarja sabiex jiżgura li l-EDF jirċievi l-introjtu tiegħu sad-dati indikati fl-ordnijiet ta’ rkupru u jiżgura li d-drittijiet rilevanti tal-Komunitajiet jiġu salvagwardjati.

2. Jekk l-irkupru ma jkunx attwalment seħħ sad-data speċifikata fl-ordni għall-irkupru, l-uffiċjal tal-kontijiet għandu jinforma lill-uffiċjal li jawtorizza li jkun responsabbli u jibda’ immedjatament il-proċedura biex jagħmel l-irkupru b’kull mezz li toffrilu l-liġi, inkluż, fejn ikun xieraq, bit-tpaċċija. Jekk dan ma jkunx possibbli, l-uffiċjal tal-kontijiet għandu jinforza deċiżjoni għall-irkupru assikurata jew f’konformità ma’ l-Artikolu 44(2) jew permezz ta’ l-azzjoni legali.

3. L-uffiċjal tal-kontijiet għandu jirkupra l-ammonti billi jpaċċihom ma’ pretensjonijiet ekwivalenti li l-Edf jew il-Komunitajiet ikollhom kontra kwalunkwe debitur li huwa stess ikollu pretensjoni fuq l-EDF jew kontra l-Komunitajiet li tkun ċerta, ammont fiss u dovuta.

4. L-uffiċjal li jawtorizza responsabbli għandu jieħu l-miżuri kollha neċessarji biex jikseb il-ħlas mill-ġdid tas-somom dovuti, inklużi fejn ikun xieraq, is-sospensjoni mill-Uffiċjal Prinċipali li Jawtorizza ta’ l-użu ta’ dak it-tip ta’ arranġament għal dak l-Istat jew OCT b’konnessjoni ma’ l-operazzjonijiet tax-xogħol dirett imsemmija f’Titolu V, fejn il-prestensjonijiet li l-EDF għandha fuq l-Uffiċjal Nazzjonali li Jawtorizza permezz ta’ korpi pubbliċi jew semi-pubbliċi jew dipartimenti ta’ l-Istat ACP jew OCT kkonċernati ma jinġabrux fit-termini perentorji preskritti.

Artikolu 47

1. Fejn l-uffiċjal li jawtorizza responsabbli ikun qiegħed jippjana li jirrinunzja l-irkupru ta’ ammont stabbilit li jista’ jinġabar, huwa għandu jiżgura li r-rinunzja tkun kif suppost u tikkonforma mal-prinċipji ta’ l-amministrazzjoni finanzjarja soda u tal-proporzjonalità f’konformità mal-proċeduri u mal-kriterji li qabel ġew stabbiliti mill-Kummissjoni għal dak il-għan. Id-deċiżjoni għar-rinunzja għandha tiġi sostanzjata. L-uffiċjal li jawtorizza jista’ jiddelega d-deċiżjoni bis kif stabbilit mill-Kummissjoni fir-regoli msemmija fil-paragrafu 2.

2. Ir-regoli ddettaljati għall-implimentazzjoni tar-Regolament Ġenerali Finanzjarju għandhom jgħoddu mutatis mutandis għall-implimentazzjoni ta’ dan l-Artikolu.

KAPITOLU 6

L-OPERAZZJONIJIET TAN-NEFQA

Taqsima 1

Disposizzjonijiet ġenerali

Artikolu 48

1. Kull oġġett tan-nefqa għandu jiġi mirbut, validat, awtorizzat u mħallas.

2. Id-deċiżjonijiet u l-proċeduri għar-rabta, għall-validazzjoni, għall-awtorizzazzjoni u għall-ħlas ta’ l-ispiża mill-Kummissjoni huma ddefiniti f’dan il-Kapitolu.

Taqsima 2

Ir-rabta għan-nefqa: prinċipji u definizzjonijiet

Artikolu 49

Ir-rabta għan-nefqa għandha tiġi ppreċeduta minn deċiżjoni għall-iffinanzjar addottata mill-Kummissjoni jew mill-awtoritajiet li lilhom ikunu ġew delegati l-poteri mill-Kummissjoni.

Artikolu 50

1. Ir-rabta finanzjarja mill-Kummissjoni hija l-operazzjoni li tirriserva l-fondi neċessarji biex tkopri l-ħlasijiet sussegwenti biex tonora rabta finanzjarja.

Ir-rabta legali tal-Kummissjoni hija l-att li bih l-uffiċjal li jawtorizza responsabbli jidħol f’obbligazzjoni fir-rigward ta’ terzi li tista’ tirriżulta f’nefqa tiġi mposta fuq l-EDF.

Ir-rabta finanzjarja u r-rabta legali għandhom jiġu addottati mill-istess uffiċjal li jawtorizza. Dik ir-regola tista’ tiġi rrinunzjata:

(a) fil-każ tan-nefqa amministrattiva minfuqa mill-Kummissjoni fi ħdan it-tifsira ta’ paragrafu 4 li fir-rigward tagħha ir-rabtiet finanzjarji ġew diviżi f’konformità ma’ paragrafu 3;

(b) fejn ir-rabtiet globali ikollhom x’jaqsmu mal-ftehim finanzjarji skond l-Artikolu 51(3).

2. Ir-rabta finanzjarja tal-Kummissjoni hija individwali meta l-benefiċjarju u l-ammont tan-nefqa ikunu magħrufa.

Ir-rabta finanzjarja tal-Kummissjoni hija globali meta mill-inqas wieħed mill-elementi neċessarji biex jidentifika r-rabta individwali ikun għadu mhux magħruf.

3. Fir-rabtiet finanzjarji għan-nefqa amministrattiva tal-Kummissjoni jistgħu jiġu maqsuma tul diversi snin f’rati ta’ kull sena. Ir-rabtiet legali li jikkorrispondu għandhom jistipulaw dik id-diviżjoni.

4. Dawn li ġejjin għandhom jitqiesu li huma nefqa amministrattiva għall-iskopijiet ta’ punt (a) tat-tielet sub-paragrafu ta’ paragrafu 1:

(a) in-nefqa fuq ir-riżorsi umani li ma jkunux l-impjegati regolari;

(b) in-nefqa fuq it-taħriġ;

(ċ) l-infiq tal-missjoni;

(d) l-ispejjeż tar-rappreżentazzjoni;

(e) l-ispejjeż tal-laqgħat;

(f) l-ispejjeż relatati ma’ interpreti u/jew tradutturi li jaħdmu għal rashom;

(g) l-ispejjeż relatati mal-bdil bejn l-uffiċjali;

(h) l-ispejjeż tal-kirjiet li jirrepetu ruħhom tal-proprjetà mobbli u immobbli;

(i) l-ispejjeż ta’ l-assigurazzjoni mixxellanja;

(j) l-ispejjeż tat-tindif u tal-manutenzjoni;

(k) l-ispejjeż relatati ma’ l-użu tas-servizzi tat-telekomunikazzjoni;

(l) l-ispejjeż ta’ l-ilma, gas u elettriku;

(m) in-nefqa għall-pubblikazzjonijiet perjodiċi.

Artikolu 51

1. L-uffiċjal li jawtorizza responsabbli għandu l-ewwel jagħmel rabta finanzjarja ma’ terzi qabel jidħol f’obbligazzjoni legali, li tkun vinkolanti fuq il-Kummissjoni.

2. Id-deċiżjonijiet ta’ l-iffinanzjar meħuda mill-Kummissjoni, fi qbil mal-Ftehim ta’ l-ACP-KE jew mad-Deċiżjoni ta’ l-Assoċjazzjoni Barranija, li jawtorizzawha tagħti għajnuna finanzjarja mill-EDF, għandhom jagħtu lok għal rabtiet finanzjarji mill-Kummissjoni.

3. Dawn li ġejjin għandhom jiġu kkonsidrati bħala rabtiet legli tal-Kummissjoni:

(a) ftehim għall-iffinanzjar bejn il-Kummissjoni, li taġixxi għan-nom tal-Komunità, u l-Istat jew l-Istati ACP li jibbenifikaw jew l-OCTs li jibbenifikaw jew il-korpi li nnominaw;

(b) kuntratt jew ftehim ta’ għotja bejn il-Kummissjoni u l-korpi tas-settur pubbliku nazzjonali jew internazzjonali jew persuni naturali jew legali li jkunu resposabbli biex iwettqu l-operazzjonijiet.

4. Kull ftehim ta’ l-iffinanzjar, kuntratt jew ftehim ta’ għotja għandu jispeċifika b’mod espress għall-Kummissjoni, l-OLAF u l-Qorti ta’ l-Awdituri, sabiex jeżerċità il-poteri tal-kontroll tagħhom, fuq id-dokumenti jew fuq il-post, fuq il-kuntratturi kollha u fuq is-sotto-kuntratturi li jkunu rċevew finanzjar minn riżorsi ta’ l-EDF.

Artikolu 52

Meta jkun qed jaddotta rabta finanzjarja, l-uffiċjal li jawtorizza responsabbli għandu jiżgura li:

(a) in-nefqa tkun ġiet attribwita lill-kont punt jew partita korrett;

(b) il-fondi huma disponibbli;

(ċ) in-nefqa tikkorrispondi mad-disposizzjonijiet rilevanti, partikolarment tal-Ftehim ta’ l-ACP-KE, tad-Deċiżjoni ta’ l-Assoċjazzjoni Barranija, tal-Ftehim Intern, ta’ dan ir-Regolament, u ma’ l-atti kollha addotta fl-implimentazzjoni ta’ dawk id-disposizzjonijiet;

(d) hemm konformità mal-prinċipju ta’ l-amministrazzjoni finanzjarja soda.

Meta tiġi addottata rabta legali, l-uffiċjal li jawtorizza għandu jiżgura li:

(a) ir-rabta hija koperta minn rabta finanzjarja li tikkorrispondi;

(b) in-nefqa tikkorrispondi mad-disposizzjonijiet rilevanti, partikolarment tal-Ftehim ta’ l-ACP-KE, tad-Deċiżjoni ta’ l-Assoċjazzjoni Barranija, tal-Ftehim Intern, ta’ dan ir-Regolament, u ma’ l-atti kollha addotta fl-implimentazzjoni ta’ dawk id-disposizzjonijiet;

(ċ) hemm konformità mal-prinċipju ta’ l-amministrazzjoni finanzjarja soda.

Taqsima 3

Ir-rabta tan-nefqa taħt amministrazzjoni ċentralizzata

Artikolu 53

1. Fejn ir-riżorsi ta’ l-EDF jiġu amministrati mill-Kummissjoni fuq bażi ċentralizzata jew konġunta, ir-rabta tan-nefqa għandha tkun oġġetta għad-disposizzjonijiet ta’ din it-Taqsima.

2. Rabtiet individwali legali li għandhom x’jaqsmu ma’ rabtiet individwali finanzjarji għandhom jiġu konklużi mill-Kummissjoni fl-aktar tard sal-31 ta’ Diċembru tas-sena N, is-sena N hija s-sena li fiha r-rabta individwali finanzjarja tal-Kummissjoni ġiet addottata, bla ħsara għall-Artikolu 50(3).

Bħala regoli ġenerali, ir-rabtiet finanzjarji globali għandhom ikopru l-ispejjeż kollha tar-rabtiet legali individwali konklużi mil-Kummissjoni sal-31 ta’ Diċembru tas-sena N + 1, is-sena N hija s-sena li fiha r-rabta globali finanzjarja tal-Kummissjoni ġiet addottata, bla ħsara għall-Artikolu 50(3).

Madankollu, fejn ir-rabtiet globali msemmija fl-Artikolu 51(3) jiġu mplimentati, il-Kummissjoni għandha tikkonkludi il-kuntratti u l-ftehim individwali li jikkorrispondi sa mhux aktar tard minn tliet snin mid-data tar-rabta finanzjarja. Il-kuntratti u l-ftehim individwali relatati għall-verifika u l-evalwazzjoni jistgħu jiġu konklużi aktar tard.

Fit-tmiem tal-perjodi imsemmija fl-ewwel u fit-tieni sub-paragrafi, il-bilanċ mhux użat ta’ dawk ir-rabtiet finanzjarji għandhom jiġu decommitted mill-uffiċjal li jawtorizza responsabbli.

3. L-ammont ta’ kull rabta legali individwali addottata mill-Kummissjoni wara rabta globali għandu, qabel il-firem, jiġi rreġistrat mill-uffiċjal li jawtorizza responsabbli fil-kontijiet finanzjarji ta’ l-EDF u miktub għar-rabta globali.

4. Ir-rabtiet legali li jsiru għall-operazzjonijiet li jestendu għal aktar minn sena waħda finanzjarja u r-rabtiet finanzjarji li jikkorrispondu għandu jkollhom data finali għall-implimentazzjoni li tkun ffissata skond il-ħtiġiet ta’ l-amministrazzjoni finanzjarja soda, ħlief fil-każ tan-nefqa amministrattiva msemmija fl-Artikolu 50(3).

Kwalunkwe partijiet minn tali rabtiet li ma jkunux ġew implimentati sitt xhur wara dik id-data għandhom jiġu dekummissjonati u l-approprazzjonijeit korrispondenti għandhom jiġu kkanċellati.

Fejn rabta legali ma tkunx tagħat lok għal ħlas matul il-perjodu ta’ tliet snin, l-uffiċjal li jawtorizza għandhom jgħaddi biex jiddekummissjona r-rabta finanzjarja u jħassar l-approprjazzjonijiet.

5. It-terminazzjoni ta’ proġett u d-dekummissjoni tal-fondi mogħtija fi qbil ma’ paragrafi 1 sa 4 għandhom jiġu mwettqa meta r-rabtiet legali li tidħol fihom il-Kummissjoni f’konnessjoni ma’ dak il-proġett fir-rigward tat-terzi jiġu konklużi u l-ħlasijiet relatati u l-ammonti miġburi jkunu ġew reġistrati fil-kontijiet.

6. Id-disposizzjonijiet ta’ paragrafu 4 għandhom jgħoddu mingħajr preġudizzju għad-deċiżjonijiet li jistgħu jiġu addottati mill-Kunsill skond l-Artikoli 96 u 97 tal-Ftehim ta’ Sħubija ACP-KE.

Taqsima 4

Ir-rabta għall-infiq taħt amministrazzjoni deċentralizzata

Artikolu 54

1. Fejn ir-riżorsi ta’ l-EDF huma amministrati fuq bażi deċentralizzata, ir-rabta tan-nefqa tal-Kummisjoni għandha tkun soġġetta għad-disposizzjonijiet ta’ din it-Taqsima.

2. Il-ftehim ta’ l-iffinanzjar ma’ l-Istati ACP jew OCTs għandhom jiġu ffinalizzati sa mhux aktar tard mill-31 ta’ Diċembru tas-sena N + 1, b’N tkun is-sena li fiha tkun ġiet addottata r-rabta finanzjarja tal-Kummissjoni.

Fejn il-ftehim finanzjarji ma jkunux ġew finalizzati sat-terminu perentorju stabbilit fl-ewwel subparagrafu, l-approprazzjonijiet korrispondenti għandhom jiġu dekummissjonati.

3. ►M1 Il-Kummissjoni għandha tkun obbligata li tagħmel ħlas mir-riżorsi tal-FEŻ kull meta l-uffiċjal awtorizzanti responsabbli:

(a) japprova stimi ta' kuntratti u programmi, kif previst fl-Artikolu 80(4);

(b) japprova ftehim ta' għotjiet. ◄

L-uffiċjal li jawtorizza li jkun responsabbli għandu, fir-rigward ta’ kull endorsment, jirreġistra fil-kontijiet il-valur tal-kuntratt, l-istima tal-programm jew ta’ l-għotja in kwistjoni. Din ir-reġistrazzjoni għandha tiġi msejjħa “l-fondi mogħtija”.

Il-fondi mogħtija rreġistrati għandhom jiġu paċuti mill-Kummissjoni mar-rabtiet globali li jikkorrispondu mad-deċiżjonijiet ta’ l-iffinanzjar kkonċernati.

4. F’konformità mal-prinċipju ta’ l-amministrazzjoni finanzjarja soda imsemmija fl-Artikolu 4 u waqt li taġixxi fi ħdan il-poteri tagħha, il-Kummissjoni għandha taħdem biex tara li:

(a) ir-rabtiet legali individwali li jimplimentaw il-ftehim ta’ l-iffinanzjar imsemmija fil-paragrafu 2 jiġu konklużi mill-Kummissjoni sa mhux aktar tard minn tliet snin mid-data tar-rabta finanzjarja korrispondenti;

(b) il-fondi assenjati li jikkorrispondu mar-rabtiet legali individwali li jsiru għall-implimentazzjoni ta’ ftehim finanzjarju imsemmi fil-paragrafu 2 li jkunu għadhom ma tawx lok għal xi ħlas matul perjodu ta’ tliet snin jiġu dekummissjonati.

Ir-rabtiet legali individwali kif imsemmija fl-ewwel sub-paragrafu għandhom ikunu il-kuntratti, il-ftehim ta’ l-għotjiet jew l-istimi tal-programm konklużi mill-Istat ACP jew OCT jew mill-awtoritajiet tiegħu jew mill-Kummissjoni li tkun qedha taġixxi f’isimhom u għan-nom tagħhom.

Għall-iskopijiet li jiġu applikati l-ewwel u t-tieni sub-paragrafi, il-Kummissjoni għandha, fi qbil ma’ l-Istati ACP u l-OCTijiet li jibbenifikaw, tinkorpora id-disposizzjonijiet rilevanti fil-ftehim ta’ l-iffinanzjar imsemmija f’ paragrafu 2.

5. It-terminazzjoni ta’ proġett u d-dekummissjoni tal-fondi mogħtija fi qbil ma’ paragrafi 1 sa 4 għandhom jiġu mwettqa meta r-rabtiet legali li jidħol fihom l-Istat ACP jew l-OCT jew l-awtoritajiet tiegħu, u/jew mill-Kummissjoni li tkun qedha taġixxi f’isimhom u għan-nom tagħhom f’konnessjoni ma’ dak il-proġett fir-rigward tat-terzi jiġu konklużi u l-ħlasijiet relatati u l-ammonti miġburi jkunu ġew reġistrati fil-kontijiet.

6. Id-disposizzjonijiet ta’ paragrafu 4 għandhom jgħoddu mingħajr preġudizzju għad-deċiżjonijiet li jistgħu jiġu addottati mill-Kunsill skond l-Artikoli 96 u 97 tal-Ftehim ta’ Sħubija ACP-KE.

Taqsima 5

Il-Validazzjoni tan-nefqa

Artikolu 55

Il-validazzjoni tan-nefqa hija l-att li bih l-uffiċjal li jawtorizza li jkun responsabbli:

(a) jivverifika l-eżistenza ta’ l-intitolament tal-kreditur;

(b) jistabilixxi jew jivverifika l-veraċità u l-ammont tal-pretensjoni;

(ċ) jivverifika l-kondizzjonijiet li fihom huwa dovut il-ħlas.

Artikolu 56

1. Il-validazzjoni ta’ kull nefqa għandha tiġi bbażata fuq dokumenti validi li jsostnu li jixhdu l-pretensjoni tal-kreditur, a bażi ta’ dikjarazzjoni tas-servizzi li fil-fatt ġew mogħtija, tal-provvisti li fil-fatt ġew fornuti jew tax-xogħol li fil-fatt ġie mwettaq jew a bażi tad-dokumenti l-oħra li jiġġustifikaw il-ħlas. In-natura tad-dokumenti ta’ sostenn li għandhom jiġu magħluqa ma’ l-ordnijiet tal-ħlas u mal-partikolaritajiet li jridu jiġu nklużi għandhom ikunu tali biex jagħmluha possibbli li jsiru l-verifiki previsti f’L-Artikoli 55, 58 u 60.

2. Qabel ma’ jieħu d-deċiżjoni li jivvalida n-nefqa, l-uffċjal li jawtorizza li jkun responsabbli għandu jiċċekkja personalment id-dokumenti ta’ sostenn u għandu, fuq ir-responabbilità tiegħu stess, jiżgura li dan ikun sar.

3. Id-deċiżjoni li jivvalida n-nefqa għandha tiġi espressa bl-iffirmar ta’ vawċer “mgħoddija għall-ħlas” mill-uffiċjal li jawtorizza li jkun responsabbli.

Artikolu 57

L-Uffiċjal Prinċipali li Jawtorizza għandu jistabbilixxi il-kriterji għall-iffirmar tal-vawċer “mgħoddija għall-ħlas” b’analoġija mad-disposizzjonijiet rilevanti tar-regoli dettaljati għall-implimentazzjoni tar-Regolament Ġenerali Finanzjarju.

Artikolu 58

Fuq sistema li ma tkunx kompjuterizzata, “mgħoddija għall-ħlas” għandha tieħu l-forma ta’ timbru li jinkorpora l-firma ta’ l-uffiċjal li jawtorizza li jkun responsabbli. Fuq sistema kompjuterizzata, “mgħoddija għall-ħlas” għandha tieħu l-forma ta’ validazzjoni li tuża l-password personali ta’ l-uffiċjal li jawtorizza li jkun responsabbli.

Taqsima 6

L-awtorizzazzjoni tan-nefqa

Artikolu 59

L-awtorizzazzjoni tan-nefqa hija l-att li bih l-uffiċjal li jawtorizza li jkun responsabbli, billi joħroġ ordni għall-ħlas, jagħti struzzjoni lill-uffiċjal tal-kontijiet sabiex iħallas oġġett tan-nefqa li jkun ivvalida.

Artikolu 60

Meta jkun qiegħed iħejji l-ordni għall-ħlas, l-uffiċjal li jawtorizza li jkun responsabbli għandu jiżgura li:

(a) l-ordni għall-ħlas tkun inħarġet kif suppost, fis-sens li tkun ittieħdet qabel deċiżjoni tal-validazzjoni li tikkorrispondi fil-forma ta’ “mgħoddija għall-ħlas”;

(b) l-ordni għall-ħlas tkun tikkorrispondi mar-rabta finanzjarja li fuqha tkun ġiet riservata.

(ċ) in-nefqa tiġi mposta għall-oġġett il-korrett fil-kontijiet;

(d) l-approprjazzjonijiet huma disponibbli;

(e) id-dettalji personali tal-persuna li se titħallas huma korretti.

Artikolu 61

L-ordni tal-ħlas għandha jkun fiha:

(a) is-sena finanzjarja li fuqha għandha tiġi riservata n-nefqa;

(b) l-istrument u l-allokazzjoni li fuqha hija riservata f’konformità ma’ l-Artikolu 3;

(ċ) ir-riferenzi tar-rabta legali li jagħtu lok għal pretensjoni għall-ħlas;

(d) ir-riferenzi tar-rabta finanzjarja li fuqha għandha tiġi riservata;

(e) is-somma li trid titħallas, li tkun tindika l-munita li fiha jrid isir il-ħlas;

(f) l-isem u l-indirizz tal-persuna li se titħallas;

(g) il-kont tal-bank li fih għandu jsir il-ħlas;

(h) l-oġġett tan-nefqa;

(i) il-mezz tal-ħlas.

L-ordni għall-ħlas għandha tiġi datata u ffirmata mill-uffiċjal li jawtorizza li jkun responsabbli, imbgħad tintbgħat lill-uffiċjal tal-kontijiet.

Artikolu 62

Id-dokumenti ta’ sostenn għandhom jinżammu mill-uffiċjal li jawtorizza li jkun responsabbli.

Taqsima 7

Il-ħlas tan-nefqa

Artikolu 63

1. Il-ħlas għandu jsir biss wara li tintwera xhieda li l-azzjoni rilevanti hija fi qbil mad-disposizzjonijiet ta’ l-att bażiku jew tal-kuntratt u għandha tkopri waħda jew aktar mill-operazzjonijiet li ġejjin:

(a) il-ħlas ta’ l-ammont kollu dovut;

(b) il-ħlas ta’ l-ammonti dovuti f’xi waħda mill-modi li ġejjin: (i) il-pre-finanzjar, li jista’ jiġi maqsum f’numru ta’ ħlasijiet, (ii) ħlas wieħed jew iżjed fl-intervall, (iii) ħlas tal-bilanċ ta’ l-ammonti dovuti.

2. Għandha ssir distinzjoni fil-kontijiet bejn it-tipi ta’ ħlas differenti msemmija fil-paragrafu 1 fiż-żmien li jsiru.

3. Il-pre-finanzjar huwa intiż sabiex jipprovdi lill-benefiċjarju bi float. Jista’ jinqasam f’numru ta’ ħlasijiet.

4. Il-ħlas fl-intervall, li jista’ jiġi ripetut, huwa maħsub biex iħallas lura l-ispiża li tkun saret mill-benefiċjarju a bażi tad-dikjarazzjoni tan-nefqa meta l-azzjoni tkun għaddejja. Jista’ jneħħi l-pre-finanzjar kollu jew parti minnu, mingħajr preġudizzju għad-disposizzjonijiet ta’ l-att bażiku jew tal-kuntratt.

5. L-għeluq tan-nefqa għandu jieħu l-forma tal-ħlas tal-bilanċ, li ma jistax jiġi ripetut u jneħħi s-sistemi kollha ta’ qabel, jew ordni ta’ rkupru.

Artikolu 64

Il-ħlas tan-nefqa għandu jsir mill-uffiċjal tal-kontijiet fi ħdan il-limiti tal-fondi disponibbli.

Artikolu 65

Il-ħlasijiet għandhom isiru mil-kontijiet tal-bank imsemmija f’Artikou 28. Ir-regoli ddettaljati għall-ftuħ, amministrazzjoni u għall-użu ta’ tali kontijiet għandu jiġi ddeterminat mil-Kummissjoni.

Dawk ir-regoli għandhom jinħtieġu partikolarment il-firem konġunti fuq l-ordnijiet tat-trasferiment u l-ħlasijiet kollha tal-bank ta’ żewġ uffiċjali li jkunu ġew awtorizzati għalhekk.

Artikolu 66

1. Fil-każijiet fejn il-kap tad-delegazzjoni jwettaq l-obbligazzjonijiet ta’ l-uffiċjal li jawtorizza permezz ta’ sub-delega f’konformità ma’ l-Artikolu 21(2), il-ħlasijiet korrispondenti jistgħu isiru mill-uffiċjal tal-kontijiet permezz ta’ sub-delega, fil-post stess meta dan ikun xieraq.

L-uffiċjal tal-kontijiet jista’ jagħmel il-ħlasijiet mill-kont ta’ l-aġent li jħallas fl-Istat ACP jew OCT fil-munita lokali u l-ħlasijiet fil-muinita barranija minn kont ta’ l-aġent li jħallas wieħed jew aktar fil-Komunità.

2. Għall-ħlasijiet magħmula mill-uffiċjal tal-kontijiet b’sub-delega, l-uffiċjal li jawtorizza li jkun responsabbli għandu jiżgura li l-kontrolli jitwettqu qabel jew wara l-eżekuzzjoni tagħhom u mad-dħul tagħhom fil-kontijiet.

Taqsima 8

Il-limiti ta’ żmien għall-operazzjonijiet tan-nefqa

Artikolu 67

Il-validazzjoni, l-awtorizzazzjoni u l-ħlas tan-nefqa għandhom jitlestew f’perjodu ta’ mhux iżjed minn 90 ġurnata mid-data li fihom ikun dovut il-ħlas. L-Uffiċjal Nazzjonali li Jawtorizza għandu jawtorizza n-nefqa u javża lill-kap tad-delegazzjoni b’dan sa mhux aktar minn 45 ġurnata qabel ma jiskadi l-limitu ta’ żmien.

Il-pretensjonijiet għall-ħlasijiet tardivi li għalihom hija responsabbli l-Kummissjoni f’konformità ma’ l-Artikolu 37 ta’ l-Anness IV tal-Ftehim ta’ l-ACP-KE għandhom jiġu mħallsa mill-Kummissjoni mil-kont jew kontijiet previsti fl-Artikolu 6(2) ta’ dan ir-Regolament.

KAPITOLU 7

SISTEMI TAL-KOMPUTER

Artikolu 68

1. Fejn l-operazzjonijiet ta’ l-introjtu u tan-nefqa huma amministrati permezz ta’ sistemi tal-komputer, id-dokumenti jistgħu jiġu ffirmati minn proċedura komputerizzata jew elettronika.

2. Fejn jintużaw is-sistemi u s-subsistemi tal-komputer sabiex jipproċessaw l-operazzjonijiet ta’ l-implimentazzjoni finanzjarja, għandha tkun meħtieġa deskrizzjoni sħiħa ta’ kull sistema jew sub-sistema.

Kull deskrizzjoni għandha tiddefinixxi l-kontenut ta’ l-oqsma kollha tad-data u tiddeskrivi kif is-sistema titratta kull operazzjoni individwali. Hija għandha turi fid-dettall kif is-sistema tiggarantixxi l-eżistenza ta’ traċċa sħiħa tal-verifika għal kull operazzjoni.

3. Id-data fis-sistemi u fis-sub-sistemi tal-komputer għandhom jiġu rreġistrati perjodikament u miżmuma f’post sikur.

KAPITOLU 8

AWDITUR INTERN

Artikolu 69

L-awditur intern ta’ l-EDF għandu jkun l-awditur intern tal-Kummissjoni. Huwa għandu jwettaq l-obbligazzjonijeit tiegħu f’konformità ma’ l-istandards internazzjonali rilevanti. Huwa għandu jagħti rendikont lill-Kummissjoni biex tivverifika t-tħaddim kif suppost tas-sistemi u l-proċeduri għall-implimentazzjoni tar-riżorsi ta’ l-EDF amministrati mill-Kummissjoni skond l-Artikolu 1. L-awditur intern jista’ jew ikun uffiċjal tal-varifika jew uffiċjal tal-kontijiet.

Artikolu 70

1. L-awditur intern għandu jagħti parir lill-Kummissjoni dwar kif għandha tamministra r-riskji, billi jagħti opinjonijiet indipendenti dwar il-kwalità ta’ l-amministrazzjoni u tas-sistemi tal-kontroll u billi jagħti rakkomandazzjonijiet għat-titjib tal-kondizzjonijiet ta’ l-implimentazzjoni ta’ l-operazzjonijiet u għall-promozzjoni ta’ l-amministrazzjoni finanzjarja soda. Huwa jista’ jiġi msejjaħ biex jagħti parir lill-awtoritajiet tal-pajjiżi ACP jew OCTs dwar l-istess suġġetti.

Huwa għandu jkun responsabbli partikolarment biex:

(a) jagħmel stima tal-konvenjenza u l-effettività tas-sistemi interni ta’ l–amministrazzjoni u tal-prestazzjoni tad-dipartimenti fl-implimentazzjoni tal-politika, programmi u azzjonijiet b’riferenza għar-riskji assoċjati magħhom;

(b) jagħmel stima tal-konvenjenza u l-kwalità tas-sistemi interni tal-kontroll applikabbli għal kull operazzjoni għall-implimentazzjoni tar-riżorsi ta’ l-EDF.

2. L-awditur intern għandu jgawdi minn aċċess sħiħ u mingħajr restrizzjonijiet għall-informazzjoni kollha li jeħtieġ biex iwettaq dmirijietu, meta jkun neċessarju fuq il-post stess, inkluż fl-Istati Membri u f’terzi pajjiżi.

3. L-awditur intern għandu jirrapporta lill-Kummissjoni dwar dak li jsib u dwar ir-rakkomandazzjonijiet tiegħu. Il-Kummissjoni għandha tassigura li tittieħed azzjoni dwar ir-rakkomandazzjonijiet li jirriżultaw mill-verifiki. L-awditur intern għandu ukoll jagħti lill-Kummissjoni rapport annwali tal-verifika interna li jindika in-numru u t-tip ta’ verifiki li jkunu twettqu, ir-rakkomandazzjonijiet li jkunu saru u l-azzjoni li tkun ittieħdet fuq dawk ir-rakkomandazzjonijiet.

4. Kull sena l-Kummissjoni għandha tibgħat lill-awtorità responsabbli għar-rilaxx rapport li jagħmel sommarju tan-numru u t-tip ta’ verifiki li jkunu twettqu, tar-rakkomandazzjonijiet li jkunu saru u ta’ l-azzjoni li tkun ittieħdet fuq dawk ir-rakkomandazzjonijiet.

Artikolu 71

Ir-regoli speċjali li jkunu applikabbli għall-awditur intern għandhom ikunu dawk stabbiliti fir-regoli dettaljati għall-implimentazzjoni tar-Regolament Ġenerali Finanzjarju, partikolarment fir-rigward ta’ l-indipendenza tiegħu fit-twettiq ta’ dmirijietu u fiċ-ċirkostanzi li taħthom jista’ jinżamm responsabbli.

TITOLU IV

KISBA

KAPITOLU 1

INTENZJONI

Artikolu 72

1. Il-kuntratti pubbliċi huma kuntratti għall-interess pekunarju li ġew konklużi bil-kitba minn awtorità kontrattanti fi żdan it-tifsira ta’ l-Artikolu 73 sabiex jakkwistaw, kontra l-ħlas tal-prezz imħallas fis-sħiħ jew f’parti mir-riżorsi ta’ l-EDF, il-provvista ta’ assi mobbli jew immobbli, isir appalt jew il-provvista tas-servizzi.

Tali kuntratti jinkludu:

(a) kuntratti ta’ fornitura;

(b) kuntratti ta’ appalt;

(ċ) kuntratti tal-provvista tas-servizzi.

2. Dan it-Titolu m’għandux ma jirreferix għall-għotjiet.

Artikolu 73

1. Dawn li ġejjin għandhom ikunu awtoritajiet kontrattanti għall-iskopijiet ta’ dan it-Titolu:

(a) l-Istat jew l-Istati ACP benefiċjarji jew il-korpi bi prokura mingħandhom, jew ir-rappreżentanti tagħhom;

(b) il-Kummissjoni, fil-każ ta’ kuntratti mogħtija f’isimha;

(ċ) il-Kummissjoni, għan-nom ta’ u f’isem wieħed jew iżjed mill-Istati ACP benefiċjarji;

(d) korp nazzjonali jew internazzjonali tas-settur pubbliku jew persuna naturali jew legali li ffirmaw ftehim għall-iffinanzjar jew ftehim għall-għoti ma pajjiż ta’ l-ACP wieħed jew aktar jew mal-Kummissjoni għall-implimentazzjoni ta’ programm jew proġett.

2. Il-proċeduri tal-kisba għandhom jiġu stabbiliti fil-ftehim ta’ l-iffinanzjar imsemmija fl-Artikolu 51(3).

KAPITOLU 2

IL-PROĊEDURI U L-PRINĊIPJI DWAR L-GĦOTI TAL-KUNTRATTI

Artikolu 74

1. ►M1 Il-proċeduri għall-għoti ta' kuntratti relatati ma' operazzjoniijiet finanzjati mill-FEŻ sabiex jgħinu lill-Istati ta' l-AKP għandhom ikunu dawk definiti fl-Anness IV mal-Ftehim AKP-KE. ◄

Il-proċeduri għall-għoti tal-kuntratti li għandhom x’jaqsmu ma’ l-operazzjoniijiet iffinanzjati mill-EDF sabiex jgħinu l-OCTs għandhom jiġu ddefiniti fil-miżuri li jimplimentaw id-Deċiżjoni ta’ l-Assoċjazzjoni Barranija.

2. Fejn il-Kummissjoni taġixxi bħala awtorità kontrattanti għall-implimentazzjoni ta’ l-għajnuna umanitarja jew għall-għajnuna ta’ l-emerġenza fi ħdan il-qafas tal-Ftehim ACP-KE jew id-Deċiżjoni ta’ l-Assoċjazzjoni Barranija, hija għandha tiġi mitluba tikkonforma mar-regoli tal-Komunità rilevanti dwar il-kisba.

KAPITOLU 3

PARTEĊIPAZZJONI FIL-KUNTRATTI

Artikolu 75

1. Il-parteċipazzjoni fil-proċeduri ta’ offerti għall-xogħol bl-appalt fir-rigward ta’ kuntratti ffinanzjati mill-EDF għandhom ikunu miftuħa fuq termini ugwali f’konformità mal-kondizzjonijiet fl-Artikolu 20 ta’ l-Anness IV għall-Ftehim ta’ l-ACP-KE.

2. Il-persuni ta’ nazzjonalita li ma tkunx ta’ ta’ l-Istati ACP u ta’ l-Istati Membri, inklużi l-OCTs, jistgħu jiġu awtorizzati biex jipparteċipaw fil-proċeduri ta’ offerti għall-xogħol bl-appalt f’konformità mal-kondizzjonijiet stabbiliti fl-Artikolu 22 ta’ l-Anness IV għall-Ftehim ta’ l-ACP-KE.

▼M1

Artikolu 76

Fil-limiti tas-setgħat konferiti lilha mill-Ftehim AKP-KE u skond il-kondizzjonijiet stabbiliti fl-Anness IV tiegħu, il-Kummissjoni għandha tiżgura l-parteċipazzjoni l-aktar wiesgħa possibbli, fuq termini ugwali, fil-proċeduri ta' offerti għal kuntratti ffinanzjati mill-FEŻ u għandha tiżgura l-konformità mal-prinċipji ta' trasparenza, proporzjonalità, trattament ugwali u non-diskriminazzjoni.

Artikolu 77

Fil-limiti tas-setgħat konferiti lilha mill-Ftehim AKP-KE l-Kummissjoni għandha tieħu passi sabiex tistabbilixi, b'analoġija mar-regoli rilevanti tar-Regolament Finanzjarju Ġenerali, database ċentrali li jkun fiha d-dettalji tal-kandidati u ta' dawk li jitfgħu offerti li jkunu, skond ir-regoli ddefiniti fl-Anness IV mal-Ftehim AKP-KE, f'sitwazzjoni li teskludihom milli jipparteċipaw fi proċeduri għall-għoti ta' kuntratti relatati ma' operazzjonijiet finanzjati mill-FEŻ.

▼B

KAPITOLU 4

PUBBLIKAZZJONI

▼M1

Artikolu 78

Fil-limiti tas-setgħat konferiti lilha mill-Ftehim AKP-KE u skond il-kondizzjonijiet stabbiliti fl-Anness IV tiegħu, il-Kummissjoni għandha tieħu l-passi meħtieġa sabiex tippubblika l-proċeduri tas-sejħiet internazzjonali għal offerti fil-Ġurnal Uffiċjali ta' l-Unjoni Ewropea u fuq l-Internet.

▼B

Artikolu 79

1. Fi ħdan il-limiti tal-poteri li jingħatawlha mill-Ftehim ta’ l-ACP-KE, il-Kummissjoni għandha tieħu l-passi neċessarji sabiex tiżgura li jkun hemm tixrid effettiv ta’ l-informazzjoni dwar l-operaturi ekonomiċi involuti, l-aktar permezz tal-pubblikazzjoni perjodika ta’ programmi u proġetti li jridu jiġu ffinanzjati mir-riżorsi ta’ l-EDF.

2. Il-Kummissjoni għandha tassigura b’mod partikolari li l-informazzjoni li ġejja tiġi ppubblikata fl-aktar media xierqa, b’indikazzjoni tas-suġġett dwar xiex titratta, tal-kontenut u tal-valur tal-kuntratti proposti:

(a) fact sheets li jidentifikaw il-proġetti;

(b) sommarju tal-proposti finanzjarji addottati mill-Kummissjoni wara li tkun ikkonsultat il-Kumitat ta’ l-EDF.

3. Fi ħdan il-limiti tal-poteri li jingħatawlha mill-Ftehim ta’ l-ACP-KE, il-Kummissjoni għandha tiżgura li r-riżultati tal-proeċeduri ta’ offerti għall-xogħol bl-appalt jiġu ppubblikati fl-ewwel opportunità possibbli.

TITOLU V

▼M1

OPERAZZONIJIET TA' XOGĦOL DIRETT U OPERAZZONIJIET DEĊENTRALIZZATI INDIRETTI

Artikolu 80

1. Dan it-Titolu għandu jirregola l-operazzjonijiet ta' xogħol dirett u dawk deċentralizzati indiretti previsti fl-Artikolu 24 ta' l-Anness IV mal-Ftehim AKP-KE. Huwa għandu japplika mutatis mutandis għall-koperazzjoni finanzjarja ma' l-OCT.

2. Fil-każ ta' operazzjonijiet ta' xogħol dirett, il-proġetti u l-programmi għandhom jiġu implimentati direttament mid-dipartimenti pubbliċi ta' l-Istat jew Stati ta' l-AKP konċernati.

Il-Komunità għandha tikkontribwixxi għall-ispejjeż tad-dipartimenti involuti billi tipprovdi t-tagħmir u/jew il-materjali li jkollhom neqsin u/jew ir-riżorsi sabiex jirreklutaw kwalunkwe persunal addizzjonali li jkun meħtieġ, bħal esperti mill-Istati AKP konċernati jew minn Stati oħrajn ta' l-AKP. Il-parteċipazzjoni tal-Komunità għandha tkopri biss l-ispejjeż li jkunu saru minħabba miżuri supplimentari u nfiq temporanju relatati ma' l-eżekuzzjoni li jkunu strettament limitati għall-ħtiġijiet tal-proġett konċernat.

L-amministrazzjoni finanzjarja ta' proġett implimentat b'xogħol dirett skond l-ewwel u t-tieni subparagrafi għandha ssir permezz ta' kontijiet ta' l-imprest amministrati minn amministratur ta' l-imprest u minn uffiċjal tal-kontijiet, maħturin mill-Uffiċjal Awtorizzanti Nazzjonali bl-approvazzjoni minn qabel ta' l-uffiċjal awtorizzanti responsabbli tal-Kummissjoni.

3. Fil-każ ta' operazzjonijiet deċentralizzati indiretti, l-awtorità kontraenti fis-sens ta' l-Artikolu 73(1)(a) għandha tafda l-kompiti relatati ma' l-implimentazzjoni ta' proġetti jew programmi lil korpi regolati mil-liġijiet pubbliċi ta' l-Istat jew Stati ta' l-AKP konċernati jew korpi regolati mid-dritt privat li jkunu legalment distinti mill-Istat jew Stati ta' l-AKP konċernati. F'dawn il-każijiet, il-korp konċernat għandu jassumi r-responsabbilità għall-amministrazzjoni u l-implimentazzjoni tal-programm jew tal-proġett minflok l-Uffiċjal Awtorizzanti Nazzjonali. Il-kompiti li jiġu delegati b'dan il-mod jistgħu jinkludu s-setgħa ta' konklużjoni u amministrazzjoni ta' kuntratti u s-superviżjoni ta' xogħlijiet f'isem jew fl-interess ta' l-Istat jew l-Istati ta' l-AKP konċernati.

4. L-operazzjonijiet ta' xogħol dirett u operazzjonijiet deċentralizzati indiretti għandhom jiġu implimentati abbażi ta' programm ta' miżuri li jridu jitwettqu u ta' stima ta' l-ispejjeż tagħhom, minn hawn 'il quddiem imsejħa “l-istima tal-programm”. L-istima tal-programm hija dokument li jistabbilixxi r-riżorsi umani u materjali meħtieġa, il-baġit u l-arranġamenti implimentattivi dettaljati tekniċi u amministrattivi għall-eżekuzzjoni ta' proġett tul perijodu speċifiku permezz ta' xogħol dirett u, possibbilment, permezz ta' akkwisti pubbliċi u għotjiet speċifiċi. Kull stima ta' programm għandha titħejja mill-amministratur ta' l-imprest u mill-uffiċjal tal-kontijiet imsemmijin fil-paragrafu 2, fil-każ ta' operazzjonijiet ta' xogħol dirett, jew mill-korp imsemmi fil-paragrafu 3, fil-każ ta' operazzjonijiet deċentralizzati indiretti, u għandha mbagħad tiġi approvata mill-Uffiċjal Awtorizzanti Nazzjonali u mill-uffiċjal awtorizzanti responsabbli tal-Kummissjoni qabel ma jibdew l-attivitajiet previsti minnha.

5. Fil-kuntest ta' l-implimentazzjoni ta' l-istimi ta' programm imsemmijin fil-paragrafu 4, il-proċeduri ta' l-akkwisti u ta' l-għotjiet għandhom jikkonformaw ma' dawk stabbiliti fit-Titoli IV u VI rispettivament.

6. Il-ftehim ta' finanzjament imsemmija fl-Artikolu 51(3) għandhom jipprovdu għall-implimentazzjoni ta' operazzjonijiet ta' xogħol dirett jew operazzjonijiet deċentralizzati indiretti.

▼B

Artikolu 81

▼M1

Fil-każ ta' operazzjonijiet deċentralizzati indiretti, l-awtorità kontraenti msemmija fl-Artikolu 73(1)(a) għandha tikkonkludi ftehim ta' delega meta tafda kompiti ta' implimentazzjoni lil korp regolat mil-liġijiet pubbliċi ta' l-Istat jew Stati ta' l-AKP konċernati jew mid-dritt privat b'missjoni ta' servizz pubbliku u kuntratt ta' servizz meta tafda dawk il-kompiti f'idejn korpi regolati mid-dritt privat. Il-Kummissjoni għandha tiżgura li l-ftehim ta' delega jew il-kuntratt ta' servizz jistabbilixxi:

▼B

(a) disposizzjonijiet xierqa għall-iskrutinju ta’ l-użu tar-riżorsi ta’ l-EDF mill-Uffiċjal Prinipali li Jawtorizza, mill-kap tad-delegazzjoni, mill-OLAF, mill-Uffiċjal Nazzjonali li Jawtorizza, mill-Qorti ta’ l-Awdituri u mill-korpi nazzjonali tal-verifika ta’ l-Istat jew Stati ACP ikkonċernati;

▼M1

(b) definizzjoni ċara u delimitazzjoni preċiża tas-setgħat delegati lill-korp konċernat u s-setgħat miżmumin mill-Uffiċjal Awtorizzanti Nazzjonali;

▼B

(ċ) il-proċeduri li għandhom jiġu segwiti fl-użu tal-poteri hekk delegati, bħall-għażla ta’ l-operazzjonijiet li jridu jiġu ffinanzjati, l-għoti tal-kuntratt jew is-superviżjoni tax-xogħolijiet;

▼M1

(d) il-possibbiltà ta' reviżjoni ex post u ta' pieni finanzjarji fejn l-għoti ta' fondi jew l-għoti ta' kuntratti mill-korp konċernat ma jkunx jikkorrispondi mal-proċeduri stabbiliti fil-punt (ċ);

▼B

(e) is-segregazzjoni effettiva tad-dmirijiet ta’ l-uffiċjal li jawtorizza u ta’ l-uffiċjal tal-kontijiet;

(f) l-eżistenza ta’ sistema effettiva għall-kontroll intern ta’ l-operazzjonijiet ta’ l-amministrazzjoni;

(g) l-eżistenza ta’ sistema tal-kontijiet għall-operazzjonijiet ta’ l-amministrazzjoni u ta’ proċeduri separati għall-preżentazzjoni tal-kontijiet li jħallu li jiġi verifikat l-użu korrett tar-riżorsi ta’ l-EDF.

TITOLU VI

GĦOTJIET

KAPITOLU 1

DISPOSIZZJONIJIET ĠENERALI

Artikolu 82

1. Fil-kuntest ta’ l-amministrazzjoni ċentralizzata, l-għotjiet huma kontribuzzjonijiet finanzjarji diretti, mogħtija mill-Kummissjoni permezz ta’ donazzjoni mir-riżorsi ta’ l-EDF sabiex jiffinanzjaw:

(a) jew azzjoni ddisinjata biex tgħin tilħaq xi għan tal-Ftehim ta’ l-ACP-KE jew id-Deċiżjoni ta’ l-Assoċjazzjoni Barranija, jew ta’ programm jew proġett addottat f’konformità ma’ dak il-Ftehim jew Deċiżjoni;

(b) tat-tħaddim ta’ korp li jsegwi talo għan.

Għandhom jiġu koperti minn ftehim bil-miktub.

2. Li ġejjin m’għandhomx jiġu kkonsidrati bħala għotjiet għall-għanijiet ta’ dan it-Titolu:

(a) il-ftehim ta’ l-iffinanzjar kif imsemmija fl-Artikolu 51(3)(a);

(b) il-kuntratti pubbliċi kif imsemmija f’Titolu IV jew l-operazzjonijiet diretti tax-xogħol kif imsemmija f’Titolu V;

(ċ) is-self, il-garanziji, il-kontribuzzjonijiet, il-kuntratti, is-sussidjii tar-rata ta’ l-interessi jew kull operazzjoni oħra finanzjarja amministrata mill-EIB;

(d) l-għajnuna diretta jew indiretta tal-budget, jew l-għajnuna biex tgħin tnaqqas id-dejn jew tappoġġa il-gwadann ta’ l-esportazzjoni fil-każ ta’ tibdil żgħir fi żmien qasir;

(e) il-ħlasijiet magħmula mill-korpi li lilhom ġew delegati l-poteri mill-Kummissjoni kif stabbilit f’L-Artikoli 14 u 15 jew fi ħdan il-qafas ta’l-amministrazzjoni konġunta imsemmija fl-Artikolu 16.

KAPITOLU 2

IL-PRINĊIPJI TA’ L-GĦOTJA

Artikolu 83

1. L-għoti ta’ l-għotjiet għandu jiġi soġġett għall-prinċipji tat-trasparenza u tat-trattament ugwali. L-għotjiet ma jistgħux ikunu kumulattivi; ma jistgħux jingħataw retrospettivament; u jridu jinvolvu l-ko-finanzjar.

2. L-għotja ma’ tistax ikollha l-iskop jew l-effett li tipproduċi profitt għall-benefiċjarju.

Artikolu 84

1. Fejn, fil-kuntest ta’ l-amministrazzjoni ċentralizzata, azzjoni tipprovdi għall-iffinanzjar fil-forma ta’ għotjiet, il-pjan ta’ tħaddim għal dik l-azzjoni għandu jkun fih programm, ħlief fil-każ ta’ l-għajnuna għall-amministrazzjoni tal-kriżi jew għall-operazzjonijiet ta’ l-għajnuna umanitarja.

Dak il-programm għandu jiġi mplimentat permezz tal-pubblikazzjoni ta-sejħiet għall-proposti ħlief f’każijiet ta’ urġenza li jkunu sostanzjati jew fejn in-natura tal-benefiċjarju ma tħalli ebda għażla oħra għal azzjoni speċifika.

2. L-għotjiet mogħtija għandhom jiġu ppubblikati kull sena b’ħarsien tal-ħtiġiet tal-kunfidenzalità u s-sigurtà.

Artikolu 85

1. Azzjoni waħda tista’ tagħti lok għall-għoti ta’ għotja waħd biss mir-riżorsi ta’ l-EDF lill-benefiċjarju wieħed.

2. Benefiċjarju wieħed jista’ jingħata għotja tat-tħaddim waħda biss fis-sena mir-riżorsi ta’ l-EDF kull sena finanzjarja tal-benefiċjarju.

Artikolu 86

1. Tista’ tingħata għotja għall-azzjoni li tkun diġa’ bdiet biss jekk l-applikant ikun jista’ juri il-bżonn li jagħti bidu għall-azzjoni qabel ma jiġi ffirmat il-ftehim.

F’tali każijiet, in-nefqa eliġibbli għall-iffinanzjar ma tistax tkun saret qabel id-data ta’ l-għoti ta’ l-applikazzjoni ta’ l-għotja, ħlief f’każijiet eċċezzjonali li jkunu ġew sostanzjati jew fil-każ ta’ nefqa meħtieġa għall-implimentazzjoni kif suppost ta’ l-għajnuna għall-amministrazzjoni tal-kriżi jew għall-operazzjonijiet ta’ l-għajnuna umanitarja, kif stabbilit fil-Ftehim ta’ l-ACP-KE jew fid-Deċiżjoni ta’ l-Assoċjazzjoni Barranija.

Ma tista’ tingħata l-ebda għotja retrospettivament għall-azzjonijiet li jkunu diġa’ saru.

2. Il-ftehim dwar għotja tat-tħaddim ma jistax jiġi ffirmat aktar minn erba’ xhur wara l-bidu tas-sena tal-budget tal-benefiċjarju. In-nefqa eliġibbli għall-iffinanzjar ma tistax tkun saret qabel id-data meta ingħatat l-applikazzjoni ta’ l-għotja jew qabel il-bidu tas-sena tal-budget tal-benefiċjarju.

Artikolu 87

Kwalunkwe azzjoni tista’ tiġi ffinanzjata totalment mir-riżorsi ta’ l-EDF biss jekk din tirriżulta li hija essenzali għat-tlestija tagħha.

KAPITOLU 3

IL-PROĊEDURA TA’ L-GĦOTJA

Artikolu 88

1. L-applikazzjonijiet għall-għotja għandhom ikunu eliġibbli meta jaqgħu taħt il-Ftehim ta’ l-ACP-KE jew fid-Deċiżjoni ta’ l-Assoċjazzjoni Barranija jew programm jew proġett addottat f’konformità ma’ dak il-Ftehim jeq Deċiżjoni u jingħataw bil-miktub minn persuni legali. Persuni naturali jistgħu jirċievu għotjiet f’konformità mal-kondizzjonijiet stabbiliti fil-Ftehim jew fid-Deċiżjoni eċċezzjonalment, skond in-natura ta’ l-azzjoni jew l-għan imfittex mill-applikant.

2. L-għotjiet ma jistgħux jingħataw lill-applikanti li s-sitwazzjoni tagħhom, fiż-żmien ta’ l-għoti tal-proċedura ta’ l-għotja, tkun tali li jiġu kklassifikati bħala ineliġibbli skond ir-regoli tal-Komunità applikabbli għall-kisba pubblika.

L-applikanti għandhom jiċċertifikaw li m’humiex f’waħda mis-sitwazzjonijiet imsemmija fl-ewwel sub-paragrafu.

3. Jistgħu jiġu mposti penali amministrattivi u finanzjarji effettivi, proporzjonati u disswasivi mill-Uffiċjal Prinċipali li Jawtorizza fuq l-applikanti li huma esklużi skond il-paragrafu 2.

Artikolu 89

1. Il-kriterji għall-għażla għandhom ikunu tali biex jamluha possibbli li tiġi valutata l-abilità ta’ l-applikant li jispiċċa l-azzjoni proposta jew il-programm tax-xogħol.

2. Il-kriterji għall-għażla għandhom ikunu tali biex jamluha possibbli li tiġi valutata il-kwalità tal-proposti mogħtija fid-dawl ta’ l-għanijiet u tal-prijoritajiet stabbiliti.

Artikolu 90

1. Il-proposti għandhom jiġu vvalutati, a bażi ta’ kriterji għall-għażla u għall-għoti imħabbra minn qabel, minn kumitat ta’ l-evalwazzjoni stabbilit għal dak ir-raġuni, bil-għan li jiddetermina liema proposti jistgħu jiġu ffinanzjati.

2. L-uffiċjal li jawtorizza li jkun responsabbli għandu jagħmel lista tal-benefiċjarji u ta’ l-ammonti approvati a bażi ta’ l-evalwazzjoni pprovduta fil-paragrafu 1.

3. L-uffiċjal li jawtorizza li jkun responsabbli għandu jinforma lill-applikanti bil-miktub bid-deċiżjoni li tkun ittieħdet dwar l-applikazzjoni tagħhom. Jekk l-għotja mitluba ma tingħatax, huwa għandu jagħti r-raġunijiet għaliex ġiet rifjutata l-applikazzjoni, b’riferenza partikolarment għall-kriterji ta’ l-għazla u l-għoti msemmija qabel. L-applikanti għandhom jiġu nfurmati fi żmien 15-il-ġurnata minn meta tgħaddi d-deċiżjoni ta’ l-għoti lill-benefiċjarji.

KAPITOLU 4

ĦLAS

Artikolu 91

Il-pass li bih isiru l-ħlasijiet għandu jiġi ddeterminat mir-riskji finanzjarji involuti, mid-dewmien u mill-progress ta’ l-azzjoni, jew mill-ispejjeż li jsiru mill-benefiċjarju.

Artikolu 92

L-uffiċjal li jawtorizza li jkun responsabbli jista’ jitlob lill-benefiċjarju jagħti garanzija bil-uddiem sabiex jilimita ir-riskji finanzjarji konnessi mal-ħlas ta’ l-iffinanzjar minn qabel.

Din il-garanzija għandha tiġi mitluba fir-rigward tal-pre-iffinanzjar li jaqbeż il-miljun EUR jew li jirrappreżenta il-fuq minn 90 % ta’ l-ammont totali ta’ l-għotja, wara li jiġu kkonsidrati id-diffikultajiet ta’ l-aċċess għas-servizzi bankarji lokali. L-uffiċjal li jawtorizza li jkun responsabbli jista’ madankollu jeżenta minn din l-obbligazzjoni lill-dawk il-benefiċjarji li jkunu daħlu fi ftehim ta’ qafas ta’ sħubija.

Artikolu 93

1. L-ammont ta’ l-għotja m’għandux ikun finali jekk mhux sa wara li l-Kummissjoni tkun aċċettat ir-rapporti finali u l-kontijiet, mingħajr preġudizzju għall-verifiki sussegwenti mill-Kummissjoni.

2. Jekk il-benefiċjarju jonqos milli jikonforma ma’ l-obbligazzjonijiet legali jew kontrattwali tiegħu, l-għotja għandha tiġi sospiża u mnaqqsa jew itterminata wara li l-benefiċjarju jkun ingħata l-opportunità li jagħmel l-osservazzjonijiet tiegħu.

KAPITOLU 5

L-IMPLIMENTAZZJONI

Artikolu 94

1. Fejn l-implimentazzjoni ta’ l-azzjoni teħtieġ l-għoti tal-kuntratti tal-kisba mill-benefiċjarju, il-ftehim ta’ l-għotja imsemmija fl-Artikolu 82(1) għandhom jikunsidraw il-proċeduri li jikkonformaw mar-regoli tal-Komunità dwar il-kisba li jkunu applikabbli għall-koperazzjoni mal-pajjiżi mhux membri.

2. Kull ftehim ta’ l-għotja għandu jipprovdi espressament għall-Kummissjoni, l-OLAF u l-Qorti ta’ l-Awdituri biex jeżerċitaw il-poteri tal-kontroll tagħhom, fuq id-dokumenti u fil-post, fuq il-kuntratturi u fuq is-sub-kuntratturi kollha li rċevew l-assistenza finanzjarja mir-riżorsi ta’ l-EDF.

Artikolu 95

Fil-kuntest ta’ l-amministrazzjoni deċentralizzata, imsemmija fl-Artikolu 13, il-Kummissjoni għandha taħdem biex tinkoraġġixxi l-amministrazzjoni mill-Istati ACP benefiċjarji u mill-OCTs li tkun immirata biex tapplika disposizzjonijiet ekwivalenti għal dawk stabbiliti f’dan it-Titolu.

TITOLU VII

IL-KONTIJIET

KAPITOLU 1

IL-PREŻENTAZZJONI TAL-KONTIJIET

Artikolu 96

1. Il-Kummissjoni għandha tfassal, sal-31 ta’ Lulju ta’ kull sena fl-iżjed tard, il-kontijiet ta’ l-EDF li jiddeskrivu s-sitwazzjoni finanzjarja tal-Fond kif kienet fil-31 ta’ Diċembru tas-sena ta’ qabel. Il-kontijiet ta’ l-EDF għandu jkun fihom:

(a) ir-rendikonti finanzjarji imsemmija fl-Artikolu 100;

(b) ir-rapporti dwar l-implimentazzjoni finanzjarja imsemmija fl-Artikolu 101;

(ċ) it-rendikonti finanzjarji u l-informazzjoni fornuta mill-EIB f’konformità ma’ l-Artikolu 125(2).

2. Il-kontijiet ta’ l-EDF għandhom jiġu akkumpanjati minn amministrazzjoni finanzjarja matul is-sena preċedenti li jkun fiha deskrizzjoni preċiża ta’:

(a) il-kisba ta’ l-għanijiet għas-sena finanzjarja, f’konformità mal-prinċipju ta’ l-amministrazzjoni finanzjarja soda;

(b) is-sitwazzjoni finanzjarja u l-ġrajjiet li kellhom influwenza sinifikanti fuq l-attivitajiet mwettqa matul is-sena finanzjarja.

Artikolu 97

Il-kontijiet għandhom jikkonformaw mar-regoli u jkunu preċiżi u komprensivi u jippreżentaw viżjoni vera u imparzjali:

(a) fir-rigward tar-rendikonti finanzjarji, ta’ l-assi u l-obbligi, il-piżijiet u l-intorjtu, l-intitolamenti u l-obbligazzjonijiet li m’humiex murija bħala assi jew obbligi, u l-cash flow;

(b) fir-rigward tar-rapporti dwar l-implimentazzjoni finanzjarja, ta’ l-operazzjonijiet ta’ l-introjtu u tan-nefqa mir-riżorsi ta’ l-EDF.

Artikolu 98

Ir-rendikonti finanzjarji msemmija fl-Artikolu 100 għandhom isiru f’konformità mal-prinċipji taż-żamma tal-kontijiet aċċettati ġeneralment, speċjalment:

(a) a b